qundao/data-zh-poetry huggingface dataset:
石湖旧苑
作者：虞堪
朝代：明
体裁：六言诗

望湖亭子凄然，不似当年风景。画船空载梅花，谁唱幽香疏影。
示陈起
作者：虞堪
朝代：明
体裁：七言绝句

故人违我作仙游，世上应无百尺楼。一见凤毛翚五彩，尚思谈笑说吴钩。
答孟章省元
作者：虞堪
朝代：明
体裁：七言律诗

文章得失寸心知，千载寥寥竟属谁。天象昭回云汉表，人文宣朗古今宜。凤鸣阿阁雄诸籁，蝉响悲风引一丝。之子有才良自得，关雎麟笔玩多时。
答郑长卿见寄
作者：虞堪
朝代：明
体裁：七言绝句

沧江梅子雨丝丝，谷口书来念远期。爱道不官耕隐去，但悲风木起哀思。
红梅引次韵壶中老人一笑
作者：虞堪
朝代：明
体裁：古风

罗浮山下春风来，嫣然一笑梅花开。东君底是爱颜色，玉容重著胭脂堆。要令姑射朝天阙，丹砂炯映肌肤洁。天人自是实失惊，空谷何年见清绝。又如二十飞琼春酒醒，绛纱笼玉尤分明。夭桃繁杏便粗俗，纷纷艳冶徒相争。幽香不断流丹髓，三咽令人销鄙俚。莫言春半不耐寒，饱浥冰霜不知几。吾生痛饮自得师，对花烂醉高阳池。朱颜顾我每如此，壶公壶公如何鬓成丝。颠倒笑我为花杨酒卮。
美人扑蝶图
作者：虞堪
朝代：明
体裁：五言绝句

双蝶忽飞来，扑之意偏好。绣扇著春堤，恐污宜男草。
翛翛双玉倚空青翠羽鸾翎袅不停好似皇英愁日暮九疑如黛隔秋屏
作者：虞堪
朝代：明
体裁：七言绝句

一得金刚体自然，芙蓉万朵立青天。如何恰坐双松下，明月寒潭又说禅。
老子骑青牛像
作者：虞堪
朝代：明
体裁：古风

孰知而传象帝之先，始生八十终言五千。度关青牛西迈不还，若有见者乃犹龙然。
自画万壑松风图歌赠天台朱秉中梅花巢一作轓
作者：虞堪
朝代：明
体裁：古风

天台万八千丈山，桃花久不留人间。上当牛斗开天关，仙人几度招我穷幽攀。琼台玉阙迥寂寞，石桥且滑空潺湲。曾识高人姓朱者，读书缚屋莲峰下。一从画得龙马神龟文，走献天子登天阍。天子莫可官，归来老田野。最喜两儿郎，绿发更萧洒。大者赋远游，不肯卑微休。仲也谁与俦，爱我画沧洲。聊将水墨趣，写此空岩秋。雁荡云连赤城暮，潇湘雨里苍梧愁。我爱仲也琴，倾耳大赏音。南风散五弦，为我开烦襟。栖乌夜啼秋月堕，黄鹂晓啭春花深。君不见画中绝是琴中趣，万壑秋风满松树。应有梅花可结巢，随意青山看云去。
自画关山行旅图因制画山曲
作者：虞堪
朝代：明
体裁：古风

三年不作画，一画旅愁生。家山万里隔，蜀道正难行。蜀高山且远，瞿唐水复险。别来记得春水深，此日欲去风尘满。风尘满如何，成都西南愁翠蛾。蛾眉愁损人未归，杜鹃啼血朝朝飞。杜鹃飞，向何处，江南三月春，十日九风雨。每同谢眺看青山，安得草堂留杜甫。君不见杜甫悲歌一世豪，南奔北走何其劳。南奔北走何其劳，许身稷契愚且高。
自画山居图歌赠宜春朱隐君
作者：虞堪
朝代：明
体裁：古风

朱侯有隐居，乃在宜春间。东游久未已，浩荡忘其还。山川神气具在眼，穷幽赜隐知何限。黄河之源出昆崙，千里万里盘旋屈折支天根。自从开辟分九州，大噫嘑噏生气浮。绵延亘接无尽头，奔澎不息入海流。海门限水回蛟蜃，碣石排风驻马牛。从此山川极瓯越，秦王之石禹王穴。朱侯朝览赤城霞，暮看山阴雪。山阴溪中钓鱼者，旧庐亦在青城下。胸中丘壑浑天成，手把风云自挥洒。窅霭外鸿濛前来龙起伏，顷刻真宛然。长松古桧亦偃蹇，不似草草生风烟。朱侯长相见，谈笑共刮目。脱屦白石上，沧浪歌濯足。爱山之癖奈侯酷，聊以寻幽画苑屋。青山隔溪转，白云就檐宿。不短挂猿藤，颇长栖凤竹。画成送侯当早归，越来溪傍花正飞。春山蕨长荠菜肥，何待满树风雨钩辀啼。朱侯朱侯此别勿叹惜，一饭劝君当努力。但将鸡犬深入云，莫管桃花尽狼籍。此画挂向草屋壁，读书万卷守勿失。从教门前泥潦三尺深，深掩柴门莫轻出。
良苦吟为马元寻母得见作
作者：虞堪
朝代：明
体裁：古风

水流岂无源，草生固有根。东风洄惊澜，吹此野烧痕。乱离失母痛，割肠难断恩。念如两慈乌，饥号各孤鶱。烟迷太湖渚，霜陨吴会门。七年一朝见，九起万死魂。兰沼草复茁，尺蠖信乾坤。上承高盖旋，景入无永昏。下凭大载安，辙穷有回辕。衣破泪始灭，哭绝声始吞。始命苟有逆，终雨不洗冤。春晖转忘忧，式复念倚门。翻思在离别，岂料俱生存。馀欢菽粟具，辛劳勿出言。我歌良苦吟，顽薄当弥敦。
花下把酒
作者：虞堪
朝代：明
体裁：七言绝句

一百五日正欲暮，三月尽头犹是春。把酒对花须大醉，人间谁主复谁宾。
茅经历之嘉兴道过野寓因赠
作者：虞堪
朝代：明
体裁：七言律诗

省郎南郡之官去，百里岂惊行路难。不谓野人疏世务，谩劳舟楫舣江干。沙汀寂寞浮鸥冷，城郭萧条劲草寒。自古循良须赞画，好垂竹帛向人看。
萱花
作者：虞堪
朝代：明
体裁：七言绝句

一自北堂风雨深，萱花萎矣忽难任。非干画里慵题句，为感春晖寸草心。
西蜀
作者：虞堪
朝代：明

西蜀青山青似眉，连云芳树杜鹃飞。垆头酒熟樱桃过，万里桥西人未归。春风画舸锦江上，细雨朱樱红树中。买得白鱼剩沽酒，丈人相对倒郫筒。
西蜀·其一
作者：虞堪
朝代：明
体裁：七言绝句

西蜀青山青似眉，连云芳树杜鹃飞。垆头酒熟樱桃过，万里桥西人未归。
西蜀·其二
作者：虞堪
朝代：明
体裁：七言绝句

春风画舸锦江上，细雨朱樱红树中。买得白鱼剩沽酒，丈人相对倒郫筒。
观山
作者：虞堪
朝代：明
体裁：古风

山无垢色，云无住心。达人观之，其高且深。
访潘公颖南浔隐居
作者：虞堪
朝代：明
体裁：七言律诗

去岁途逢岁欲徂，今年岁晚访浔隅。头颅未老心先折，世路多艰事屡殊。知子淮南思桂树，愁予剑北问桑株。閒情廿载浑依旧，却笑虞翻走畏途。
读何水部诗集
作者：虞堪
朝代：明
体裁：七言绝句

剪烛联诗孰似君，多情无奈沈休文。扬州春月应无夜，祇为梅花瘦几分。
读陈天倪处士传有怀其子惟寅惟允
作者：虞堪
朝代：明
体裁：五言律诗

惜别经三月，相思寄五言。风尘淹逆旅，烟树锁离魂。行处松楸晚，吟时乌鸟昏。临文忆前行，重为洒啼痕。
谩兴
作者：虞堪
朝代：明
体裁：七言律诗

眼中风景非前日，门外桑田是几年。北去黄河犹滚滚，南飞乌鹊自翩翩。于今虎帐闻鼙鼓，何处龙舟奏管弦。浊酒一杯难强醉，默看芳草忆春前。
谩兴
作者：虞堪
朝代：明
体裁：五言律诗

避地藏吾拙，衡门常自扃。豺狼时扰扰，风雨昼冥冥。海上琅玕折，山中芝草零。如何秉干羽，不见舞虞廷。
谩兴 其一 除夜
作者：虞堪
朝代：明
体裁：七言绝句

出门无路达天衢，谩拥寒衾咄咄书。岁月又随更漏尽，半生孤愤不能除。
谩兴 其三 人日
作者：虞堪
朝代：明
体裁：七言绝句

草堂人日倚吟筇，日出阴消见远峰。但愿八荒春盎盎，尽无争斗即为农。
谩兴 其二 元日
作者：虞堪
朝代：明
体裁：七言绝句

帝所新正尽早朝，万方无乃寸心劳。野人空老江湖表，梦绕钧天日已高。
谩兴 其四 元夜
作者：虞堪
朝代：明
体裁：七言绝句

鳌山月在沧江冷，蛟室潮生贝阙寒。闲却锦囊双凤琯，玉人何许夜漫漫。
谩兴·除夜
作者：虞堪
朝代：明

出门无路达天衢，谩拥寒衾咄咄书。岁月又随更漏尽，半生孤愤不能除。帝所新正尽早朝，万方无乃寸心劳。野人空老江湖表，梦绕钧天日已高。草堂人日倚吟筇，日出阴消见远峰。但愿八荒春盎盎，尽无争斗即为农。鳌山月在沧江冷，蛟室潮生贝阙寒。闲却锦囊双凤琯，玉人何许夜漫漫。
赋小瓶红白梅花
作者：虞堪
朝代：明
体裁：七言绝句

冰肌自傲罗浮雪，晕脸偏酣太液春。共立东风妒环佩，珊瑚伦玉较精神。
赠倪元镇·其一
作者：虞堪
朝代：明
体裁：七言绝句

参差海树珊瑚立，窍袅风篁翡翠分。尚想君家清閟阁，临池谁见拓《鹅群》。
赠倪元镇·其二
作者：虞堪
朝代：明
体裁：七言绝句

庭前树子转屈铁，石上竹君淩古青。得见文殊参幻相，也应重说《净名经》。
赠净天镜讲师
作者：虞堪
朝代：明
体裁：五言律诗

义天本无际，心镜夺方诸。白月离沧海，清风下太虚。扶宗谭般若，演教契真如。龙象朝朝集，松堂响粥鱼。
赠单子贞游云间并柬邾仲义
作者：虞堪
朝代：明
体裁：七言律诗

月过衡门竹树低，清樽聊得话羁栖。输君惯听云间鹤，笑我空闻夜半鸡。千古好怀浑谩忆，百年高兴属谁题。东南久别邾徵士，岁晚寻船逆上溪。
赠周可久
作者：虞堪
朝代：明
体裁：五言律诗

漂泊风尘际，相逢湖水浔。繄君正哀愤，而我且狂吟。禾黍感行役，蓼莪思孝忱。忧来无复道，端处和鸣琴。
赠墨客
作者：虞堪
朝代：明
体裁：七言绝句

千金买赋不买墨，墨重万金识者稀。卿操绝艺待良史，著弊江南旧布衣。
赠日本僧立恒中藏主
作者：虞堪
朝代：明
体裁：七言律诗

上人昔自日边来，大海犹如渡一杯。三万里程空水观，百千沙界到天台。翻经席上花飞遍，曳履林间叶作堆。政共长吟好诗句，却言又上凤凰台。
赠星史汪清溪
作者：虞堪
朝代：明

李白有奇句，汪伦多好情。我无朱绂恋，子得清溪名。清溪在何处，白鸥长与盟。日夕再扁舟，卷舒一丝轻。惯识鱼鸟性，都忘风雨声。年年使槎到，夜夜天河清。谁将支机石，更问严君平。列宿二十八，五纬相从衡。车杓转极垣，两眼俱分明。客星到何度，乃复逢长庚。遇子练其间，呼我安期生。我本渔者徒，廿载江湖行。桃源窅难觅，驰逐天下共。昨从西川来，要掣东海鲸。风波犹？洞，海波不遑宁。不见贺季真，把酒来自倾。人徒笑放旷，自足安欣荣。固穷岂求达，但醉不用酲。乐天复何疑，陶公乃归耕。为子歌兰枻，听我歌濯缨。
赠星史汪清溪
作者：虞堪
朝代：明
体裁：古风

李白有奇句，汪伦多好情。我无朱绂恋，子得清溪名。清溪在何处，白鸥长与盟。日夕再扁舟，卷舒一丝轻。惯识鱼鸟性，都忘风雨声。年年使槎到，夜夜天河清。谁将支机石，更问严君平。列宿二十八，五纬相从衡。车杓转极垣，两眼俱分明。客星到何度，乃复逢长庚。遇子练其间，呼我安期生。我本渔者徒，廿载江湖行。桃源窅难觅，驰逐天下共。昨从西川来，要掣东海鲸。风波犹�洞，海波不遑宁。不见贺季真，把酒来自倾。人徒笑放旷，自足安欣荣。固穷岂求达，但醉不用酲。乐天复何疑，陶公乃归耕。为子歌兰枻，听我歌濯缨。
赠湖州二沈笔生因简潘隐君
作者：虞堪
朝代：明
体裁：七言律诗

沈郎兄弟苕溪客，艺出蒙恬入品流。十载旧游浑似梦，一番相见又逢秋。扁舟夜雨来沧海，满目风尘易白头。归去定寻潘处士，为言无事狎群鸥。
赠笔生施廷用
作者：虞堪
朝代：明
体裁：古风

苕人艺者多艺笔，冯陆当年称第一。冯陆之前尚有人，柯山之徐世无匹。贞元朝，旧王孙，忆昔被诏游帝阍。白玉堂中留补衮，冯也陆也此日具艺皆其抡。玉堂仙去冯陆苑，遂有时名落人耳。后来温生杨生皆擅场，乡里而今有孙子。几家有艺如有田，侯门曳裾笔满船。沈生兄弟懒归去，更有施生争后先。施生施生良独苦，一棹江湖正风雨。雪满头颅尘满髯，过我烟江阖庐浦。吾侪自顾非华阳，奚足为尔分强良。聊复临池扫硬黄，云烟脱手生光茫。快马追风忽当阵，铦戈利剑森交张。跳龙卧虎畏颠素，便欲掇出参钟王。甫知老髯绝艺得，精法差可辟易数，辈又于冯也陆也相翱翔。宣州兔，越州竹，慎勿贪书瘗筠簏。竹已废萌茁，兔亦饱狼腹。春管秋毫取次生，应待山中气清肃。作歌赠君归计促，不足传人喻珠玉。重来过我烟江曲，为君展破鸥波绿。
赠笔生温子敬
作者：虞堪
朝代：明
体裁：七言绝句

铦锋淬锷未由降，梦底生花愧老江。要见太平无事日，杀青书里作长杠。
赵生席上
作者：虞堪
朝代：明
体裁：五言律诗

清明才过日，踏雨到君家。列坐新行酒，比邻始种花。墙头红窈窕，杯面绿交加。归骑宁扶醉，还人插帽斜。
越来溪
作者：虞堪
朝代：明
体裁：七言绝句

每踏扁舟过越来，青山何处复登台。野花荆棘多迷恨，空逐寒沙白鸟回。
踏车谣
作者：虞堪
朝代：明
体裁：古风

一春多风复多雨，田头踏车最辛劳。去年种田田无收，还租卖却牛一头。今年城西盗贼起，北巷南村尽烧毁。城头土崩日夜修，壮者服役老者忧。晨食糟糠每忘昼，妻子长饥面皮瘦。公家吃酒呼歌奴，不念私家租不敷。公家若念农家苦，水涝祈晴旱祈雨。
过王季野妻施夫人墓因怀季野
作者：虞堪
朝代：明
体裁：七言绝句

宝玦珠奁土一抔，东风原上使人愁。落花寂寂迷芳草，日暮王孙何处游。
送冯令之官乌程
作者：虞堪
朝代：明
体裁：五言律诗

好去乌程令，间关白发新。五弦应得趣，一剑只全贫。湖水家家绿，桃花树树春。几番兵燹地，天复惠凋民。
送周伯昂兵革后归义兴
作者：虞堪
朝代：明
体裁：五言律诗

城郭已皆非，人烟触处稀。莫言前度事，但得一身归。妻子全当喜，乡邻在可依。孝侯还有庙，再拜勿歔欷。
送张伯奇还花溪草堂
作者：虞堪
朝代：明
体裁：七言律诗

见说石田茅屋在，花溪南畔柳溪东。乱兵横杀虽不到，死草华风亦自同。天际浅芜春莽苍，水边寒月夜朦胧。羡君归去偿高卧，布谷还啼幽竹丛。
送张士皋归闽中
作者：虞堪
朝代：明
体裁：七言律诗

阖庐城外草芊芊，西子湖边客上船。二月水生春自泛，三山日落梦相牵。鸱夷竟去沧溟远，杜宇还啼锦树妍。我亦欲归愁剑阁，风尘消息在何年。
送朱秉中之杭州将归天台山中
作者：虞堪
朝代：明
体裁：七言律诗

盈盈柳色动江皋，手挽长条照锦袍。乱世总怀乡土计，还家宁惮路程劳。桃花流水心何竞，华顶峰尖首谩搔。窃莫西湖恋光景，槎回南斗滞秋高。
送杨方外法师之上清山觐乃师祝洞天真人
作者：虞堪
朝代：明
体裁：七言律诗

接淅重趼四十年，眼空历历好山川。来龙起伏成形似，大块浑沦岂变迁。路绕脚跟千里健，澜翻舌底九河悬。把诗长啸出门去，又踏春风何处船。
送潘公颖还越上将葬乃父子素翁
作者：虞堪
朝代：明
体裁：七言律诗

离乱相逢泪满襟，恍如魂梦话侵寻。犹愁大泽鲸波险，况说南山豹雾深。杨柳折来重忍别，蓼莪书罢复难吟。陇头还植新松树，知向栖霞第几岑。
送瀚北海上人住灵岩寺
作者：虞堪
朝代：明
体裁：七言律诗

昔到吴王避暑宫，灵岩寺在半天中。霸图终入黄池会，山势犹纾绀宇雄。一去豪华千古梦，数声啼鸟百花风。高人好在琴台上，海月传心向碧空。
送相德谦之越
作者：虞堪
朝代：明
体裁：五言律诗

世路一何艰，风尘战血殷。送君阖庐浦，投客会稽山。恋阙头添白，寻亲泪复潸。台中论前绩，刀马岂容闲。
送赵生航海之京
作者：虞堪
朝代：明
体裁：五言律诗

之子天边去，远游沧海中。蓬莱十日到，云汉一槎通。夜静应瞻斗，秋高定转篷。慎闻尧治语，归慰钓渔翁。
送达明善还嘉兴
作者：虞堪
朝代：明
体裁：七言绝句

鲈鱼鲙斫樽无醁，阿滥堆成笛正愁。昨夜凉风吹得苦，莫传离思入南州。
送顾仲贽四明归觐
作者：虞堪
朝代：明
体裁：七言律诗

木落空江烟雾深，客程无奈雁声催。船从贺监湖头过，人在吴王城里回。梵刹雨花霏雪窦，海潮浴日上蓬莱。灵椿此日应千岁，好著斑衣献寿杯。
送马民立之杭州
作者：虞堪
朝代：明
体裁：七言律诗

泛泛相逢水面萍，悠悠行路尚纵横。残年送子东南去，顷刻题诗感慨生。西子湖边春定早，谢家池上雪初晴。登临莫折垂杨柳，试听黄鹂第一声。
送马民立省亲后还官越上
作者：虞堪
朝代：明
体裁：七言律诗

抚戎之越岂能羁，拜母还官定有期。屈贾有才当用日，仪秦多辩正逢时。潮平江阔曹娥庙，木落山空夏禹祠。政隙好探风土胜，莫将孤剑倚天涯。
送鱼台贾景庄自吴航海之京师
作者：虞堪
朝代：明
体裁：七言律诗

鼓枻沧浪歌濯缨，送君临别重怔营。逃名遂是鲁连子，痛哭安非阮步兵。短褐文章千里重，白鸥沧海一舟轻。好纾长策干明主，正为苍生问贾生。
遗陈生
作者：虞堪
朝代：明
体裁：七言绝句

流莺罗扇夜徘徊，望断银河鹊未来。何处海门潮送月，几年空照越王台。
遗陈童子
作者：虞堪
朝代：明
体裁：七言绝句

涌金门外秋如海，笑指青天白玉盘。此地别来添两岁，姮娥还怯夜潮寒。
重宿金处士瞻云轩呈二同游
作者：虞堪
朝代：明
体裁：七言律诗

昔同下榻轩中眠，此夕复来惊五年。世故恍然如梦寐，物华端可喻云烟。两公何忧发俱白，唯我自笑心无缘。但看梅花颜色好，岁寒仍与月娟娟。
重寄
作者：虞堪
朝代：明
体裁：五言律诗

客厌吴江冷，谁歌蜀道难。风尘应阻绝，归计且盘桓。腊雪明残夜，梅花耐薄寒。慇勤嘱毛颖，聊以报平安。
重赠
作者：虞堪
朝代：明
体裁：七言律诗

烟尘昧日奈愁何，柳色寒深腊未过。把酒送君离思远，扬帆过浦乱山多。到家立雪看修竹，涕泣临风废蓼莪。若解栖霞践霜露，年年湖水绿生波。
野人家
作者：虞堪
朝代：明
体裁：七言律诗

野人还住野人家，好在山颠与水涯。不以红尘干世事，却于青草识年华。门前夜雨生新涨，屋上春风捲落花。只有渔樵来会酒，歌呼每到月西斜。
鉴湖春晓
作者：虞堪
朝代：明
体裁：古风

越王城南看春晓，湖上好山青未了。谁采芙蓉落镜中，翠黛蜿蜒如可扫。贺公归来酒满船，幽花网户春娟娟。手招南风鸣五弦，鸾冲鹤翥今千年。
钓鱼操
作者：虞堪
朝代：明
体裁：琴操

瞰沧浪而盘礴，阅浮云之卷舒。物悠悠其永逝，吾何心而钓鱼。
锦官
作者：虞堪
朝代：明
体裁：七言绝句

锦官城外山如画，春雨飞花红满川。人过旧垆还问酒，鱼来丙穴不论钱。
阖庐浦
作者：虞堪
朝代：明
体裁：七言律诗

阖庐浦口画船开，兴逐秋潮海上回。霜树露花红窈窕，梵宫仙观碧崔嵬。南飞越鸟双双过，北带吴山隐隐来。欲把一杯观浩荡，乘风樯舵苦相催。
阿师能画极清真自是金辉玉润人赢得蛟龙双浦上五云飞去十分春
作者：虞堪
朝代：明
体裁：七言绝句

积水东来溯极天，杯浮三万觅单传。等閒三昧都游戏，未识齐州九点烟。
陈湖
作者：虞堪
朝代：明
体裁：七言律诗

渺渺洪流接具区，由来耕凿总膏腴。沈沦为有鱼龙混，开廓岂无鸿雁俱。好觅根源随博望，莫将清浅问麻姑。桑田变海元如此，自汎扁舟入五湖。
雨中过同川访王性中斋居寓宿话旧
作者：虞堪
朝代：明
体裁：七言律诗

天时人事底推迁，一别俄经二十年。华屋几空玄鸟计，沧江重对白鸥眠。前程扰扰三义路，往事滔滔百道川。共语平生夜来雨，故人高榻未虚悬。
雪篷轩为式上人赋
作者：虞堪
朝代：明
体裁：七言律诗

忆棹扁舟渡海东，海风吹雪洒寒篷。恍如屋里生虚白，谁共无边说幻空。暂对鸥盟忘绿渚，更探龙藏入珠宫。而今别在青岩畔，戏玩云泉去住同。
题佛图澄应赵故寔手卷
作者：虞堪
朝代：明
体裁：七言绝句

喃喃说偈水瓶空，惚惚山河梦寐中。莫怪现前持敬畏，水西千载报春风。
题倪云林为薛鹤斋画竹
作者：虞堪
朝代：明
体裁：七言绝句

云林写竹如琅玕，我昔爱之尝相看。凤凰去矣秋影独，白鹤归来辽海寒。
题倪云林画
作者：虞堪
朝代：明
体裁：七言绝句

天末远峰生掩冉，石间流涧落寒清。因君写得三株树，忽起孤云野鹤情。
题倪云林竹树图
作者：虞堪
朝代：明
体裁：七言绝句

侵晨好在不梳头，写此疏篁古木秋。清气逼人当不得，岁寒谁与说风流。
题倪元镇画竹树
作者：虞堪
朝代：明
体裁：五言绝句

个个竹弄雨，丫丫树撑烟。还教来拜石，痴绝伴清妍。
题列子乘风便面
作者：虞堪
朝代：明
体裁：五言绝句

昔者列禦寇，泠然禦其风。方诸彻秋水，乃今见犹龙。
题刘商观弈图
作者：虞堪
朝代：明
体裁：七言绝句

平原亦有罗浮事，况尔樵逢弈局仙。刘画李临茅彦勒，桃花源记托陶传。
题十六应真图
作者：虞堪
朝代：明
体裁：七言绝句

人人元自有神通，步步都行怖畏空。不是脚跟能踏实，如何到得大江东。
题卢益修所画水仙花
作者：虞堪
朝代：明
体裁：七言绝句

卢郎吹笛向沤波，梦里曾瞻帝子何。一自美人遗玉佩，至今南浦月明多。
题卫明铉所画王子晋吹笙图
作者：虞堪
朝代：明
体裁：七言绝句

巾袂翩翩鹤背仙，玉笙吹满泬寥天。碧桃花上春风度，应是人间五百年。
题卫明铉林居图
作者：虞堪
朝代：明
体裁：七言绝句

每因脱俗居林下，更复题诗向画中。啼鸟落花空岁月，闲云流水谩西东。
题吴江孙氏小隐湖楼
作者：虞堪
朝代：明
体裁：七言律诗

太湖三万六千顷，小楼寻常盈丈间。高情自寄烟水阔，长啸不惊鸥鹭閒。白日看云当槛过，清宵放月照琴还。谁家燕子空缭绕，惟待秋风坠绿鬟。
题吴江春晓图赠张伯奇还槜李
作者：虞堪
朝代：明
体裁：七言绝句

吴淞江上春初晓，烟水微茫带浅芜。政是玄真归去日，钓船从此落鸳湖。
题和靖处士观梅图
作者：虞堪
朝代：明
体裁：七言绝句

咸平天地物皆春，容得先生赋隐沦。一夜湖山风月白，梅花千古亦传神。
题大痴道人黄子久画关山叠嶂图
作者：虞堪
朝代：明
体裁：古风

老痴作画便痴绝，画山画树画若铁。想从忆昔少年游，饱在燕山度霜雪。重关复道压层峦，万水千山咫尺看。只今无复黄知命，脱去人间行路难。
题天台黄思齐雪溪卷
作者：虞堪
朝代：明
体裁：七言绝句

忆昔山阴访戴船，满溪晴雪思茫然。重游想得前时梦，春水桃花别有天。
题夹竹桃花画眉
作者：虞堪
朝代：明
体裁：七言绝句

翠袖笼颦怯晓寒，欲妍花貌苦无端。黛蛾拂得春山远，不负飞鸾桂影团。
题孟仲良画雪中才子
作者：虞堪
朝代：明
体裁：七言绝句

席帽羸骖抵朔风，雪中驱策霸桥东。几时却向长安道，到处题诗踏软红。
题季丙卿见示前辈陆子方先生义斋廉使所著乃伯父季吉甫传并诗卷后
作者：虞堪
朝代：明
体裁：七言律诗

季父医名播昔年，寸心行义契苍天。如扶槁朽颠崖里，尽起春风造物前。卢扁神奇端复并，机云文字固当传。至今遗泽流诸子，犹似澄江注百川。
题季宏画竹
作者：虞堪
朝代：明
体裁：七言绝句

少年文赋已曾传，画竹风流老更妍。烟雨一竿生笔底，珠玑万个落帘前。
题宣和马图
作者：虞堪
朝代：明
体裁：七言绝句

龙姿凤质满中原，尽蹴秋风度海门。一匹不来践霜雪，沙场青草自黄昏。
题岩壑孤舟图
作者：虞堪
朝代：明
体裁：六言诗

我将投栖岩壑，爱此松萝绝尘。欲唤沧洲艇子，不知黄袄何人。
题张叔厚所画嬴女吹箫图
作者：虞堪
朝代：明
体裁：七言绝句

吹动箫声万籁希，飘飘风露湿仙衣。彩云飞断秦楼月，却跨青天五凤归。
题徐士元钓隐图
作者：虞堪
朝代：明
体裁：七言绝句

云去鸟来还适意，海枯石烂不移心。寥寥千古凭谁论，独见先生泽畔吟。
题忻悦道所画云山招隐图
作者：虞堪
朝代：明
体裁：七言绝句

妙年文采有斯人，貌得云山慕隐沦。天上玉楼成底梦，都门重哭李元宾。
题教上人所藏石壁高僧图
作者：虞堪
朝代：明
体裁：七言绝句

了无寒暑与昏朝，独坐松根看泬寥。万丈悬崖颠倒立，法身无等劫尘消。
题文殊院壁
作者：虞堪
朝代：明
体裁：五言律诗

文殊兰若旧，珠树网罗交。殿古馀狮座，林空见鸟巢。天花时作供，野菜日充庖。忽忆香山语，令人愿结茅。
题施雅山所藏宋端孝公主所赋桂花诗便面手卷后就用其韵三首
作者：虞堪
朝代：明

一一方诸镜样团，金壶沾墨岂无端。万年枝上天香尽，遗恨青天碧海寒。谁复风流斗凤团，天人丰骨想毫端。楚吟翻泣铜仙泪，共洒秋风玉井寒。天水双双桂影团，喜符佳谶上眉端。外家风采今犹在，长啸空山鹤发寒。
题施雅山所藏宋端孝公主所赋桂花诗便面手卷后就用其韵三首·其一
作者：虞堪
朝代：明
体裁：七言绝句

一一方诸镜样团，金壶沾墨岂无端。万年枝上天香尽，遗恨青天碧海寒。
题施雅山所藏宋端孝公主所赋桂花诗便面手卷后就用其韵三首·其三
作者：虞堪
朝代：明
体裁：七言绝句

天水双双桂影团，喜符佳谶上眉端。外家风采今犹在，长啸空山鹤发寒。
题施雅山所藏宋端孝公主所赋桂花诗便面手卷后就用其韵三首·其二
作者：虞堪
朝代：明
体裁：七言绝句

谁复风流斗凤团，天人丰骨想毫端。楚吟翻泣铜仙泪，共洒秋风玉井寒。
题暹上人可赋轩
作者：虞堪
朝代：明
体裁：五言律诗

祗树给孤园，当阳辟小轩。天空澄际月，海净浴晨暾。雾隐南山豹，风传后夜猿。凭高殊可赋，观妙亦何言。
题朱叔仲所画青山白云横幅
作者：虞堪
朝代：明
体裁：五言绝句

山青绿树深，白云更多少。忆尔越中行，扬帆看春晓。
题朱泽民书钓图
作者：虞堪
朝代：明
体裁：六言诗

汎轻船兮钓渚，歌沧浪兮自取。不知所读何书，竟相忘于鱼水。
题李安忠猿鹊图
作者：虞堪
朝代：明
体裁：七言绝句

啼猿灵鹊赋难工，峡月河星思未穷。谁向楚台愁寂寞，想趋严殿却知风。
题柏子庭画石菖蒲
作者：虞堪
朝代：明
体裁：古风

蹲此于菟，直捋尔须。大啸一声，风清月孤。
题柯博士竹
作者：虞堪
朝代：明

后主错刀无复见，长公珠玉竟荒凉。风云尽捲筼筜谷，若个如君叶叶长。馋守风流清且贫，珊瑚都入禁垣春。奎章博士承恩日，一一临池写得真。
题柯博士竹·其一
作者：虞堪
朝代：明
体裁：七言绝句

后主错刀无复见，长公珠玉竟荒凉。风云尽捲筼筜谷，若个如君叶叶长。
题柯博士竹·其二
作者：虞堪
朝代：明
体裁：七言绝句

馋守风流清且贫，珊瑚都入禁垣春。奎章博士承恩日，一一临池写得真。
题柯参书竹
作者：虞堪
朝代：明

秋风来苍梧，白月下九疑。不见湘夫人，一枝空泪垂。海上青琅玕，曾持天上看。萧条风雨夜，谁拾凤毛寒。
题柯参书竹·其一
作者：虞堪
朝代：明
体裁：五言绝句

秋风来苍梧，白月下九疑。不见湘夫人，一枝空泪垂。
题柯参书竹·其二
作者：虞堪
朝代：明
体裁：五言绝句

海上青琅玕，曾持天上看。萧条风雨夜，谁拾凤毛寒。
题江山台观图
作者：虞堪
朝代：明
体裁：七言绝句

何处琼琚歌舞台，重重金碧向江开。杖藜渔艇吾偏爱，谁在崎岖浩荡回。
题江皋会饮图
作者：虞堪
朝代：明
体裁：七言绝句

日月总消杯杓里，江山都落钓船中。何人相对苦不饮，应是行吟泽畔翁。
题浑沦庵
作者：虞堪
朝代：明
体裁：七言绝句

龙虎山中看月高，静无天籁绝纤毫。浑沦消息谁知得，夜半吹笙醉碧桃。
题王元章梅
作者：虞堪
朝代：明
体裁：古风

髯君画梅若天造，冰雪肝肠屡倾倒。骑驴曾上燕南道，骂人不识梅花好。囊空无钱遂归蚤，把酒对花心懆懆。夜半歌呼发酒狂，纵说花王被花恼。江南三月春风颠，柳絮梨花不堪扫。雪罨枝梢颇缀繁，那似山中昔怀抱。忆君誓不委露草，若欲寻之畏行潦。闻道关门空读书，十年不见今应老。羌笛吹时不下来，而今正合穷幽讨。君不闻咸平处士骨枯槁，白鹤翩翩度瑶岛。
题王叔明为瑛上人所画松亭雅集
作者：虞堪
朝代：明
体裁：古风

仙人王子乔，吹笙度人世。天目山前骑鹤来，五彩虚空画无际。岨崃冈头十八公，恰在已公茅屋东。要予赋诗请莫笑，石上精魂今古同。
题王叔明所画岩居罗汉
作者：虞堪
朝代：明
体裁：七言律诗

醉里谁吹碧玉箫，满湖明月汎兰桡。一时高兴都难遏，万里青冥便欲飘。风水龙吟秋袅袅，星河鹭起夜迢迢。汉槎嬴节成何似，不及空歌度泬寥。
题王生画帧
作者：虞堪
朝代：明
体裁：七言绝句

薄命长乘海上桴，展图惊见好林庐。明年若遂归耕计，牛角䚧觓管挂书。
题画小景
作者：虞堪
朝代：明
体裁：六言诗

绿水金塘马健，青山红树鸟鸣。策策吟鞭远指，濛濛花雨新晴。
题盛子昭临吴兴公溪山钓船图
作者：虞堪
朝代：明
体裁：七言绝句

著我春江听雨眠，沤波亭下水如天。当时度得参差玉，吹起春风满钓船。
题盛子昭画会琴图
作者：虞堪
朝代：明
体裁：七言绝句

二子弹琴固有期，空山石上坐移时。至音不著人间听，却许松风涧水知。
题秋山楼观图
作者：虞堪
朝代：明
体裁：七言绝句

万朵芙蓉在屋头，白云堆里见层楼。题诗忽忆云门寺，几度寻僧八月游。
题竹树图送陈君玉归吕城
作者：虞堪
朝代：明
体裁：七言绝句

烟蘖风篁乱墨痕，依稀貌得坝南村。归耕布谷应啼晚，好在春阴护子孙。
题苏小小真
作者：虞堪
朝代：明
体裁：七言绝句

钱塘江上月如眉，杨柳新生二月时。貌得当年美人面，东风一曲丽春时。
题诸葛武侯草庐像
作者：虞堪
朝代：明
体裁：七言绝句

天挺神明不世姿，当时出处系安危。三分事势劳筹笔，未出隆中也自知。
题赠笔生王纯与径山愚庵及公同赋
作者：虞堪
朝代：明
体裁：七言律诗

王郎缚笔住湖州，翰墨场中得纵游。心力尽于初画妙，眼睛全在一毫头。青春好树流莺啭，白月空山老兔愁。直到玉堂挥翰手，新翻落墨为渠优。
题赵仲穆人马图
作者：虞堪
朝代：明
体裁：七言绝句

骥子如龙势欲飞，圉人犹著旧宫衣。霜蹄残雪花无数，可是长安道上归。
题赵松雪出浴人马图
作者：虞堪
朝代：明
体裁：七言绝句

澡浴霜寒带月嘶，皎如飞雪度春泥。圉人不可轻调御，花萼楼前晓仗齐。
题赵松雪画
作者：虞堪
朝代：明

江上晴天锦绣纹，丹崖红树思纷纭。毫端染得秋无际，犹是苍梧几片云。王孙今代玉堂仙，自画苕溪似辋川。如此青山红树底，那无十亩种瓜田。玉箫吹断几黄昏，南国风流竟莫论。帝子不悲秋色晚，墨痕何以著啼痕。竹色萧萧木叶齐，石边芳草迥凄迷。断猿落月愁何处，政在黄陵庙里啼。
题赵松雪画·其一
作者：虞堪
朝代：明
体裁：七言绝句

江上晴天锦绣纹，丹崖红树思纷纭。毫端染得秋无际，犹是苍梧几片云。
题赵松雪画·其三
作者：虞堪
朝代：明
体裁：七言绝句

玉箫吹断几黄昏，南国风流竟莫论。帝子不悲秋色晚，墨痕何以著啼痕。
题赵松雪画·其二
作者：虞堪
朝代：明
体裁：七言绝句

王孙今代玉堂仙，自画苕溪似辋川。如此青山红树底，那无十亩种瓜田。
题赵松雪画·其四
作者：虞堪
朝代：明
体裁：七言绝句

竹色萧萧木叶齐，石边芳草迥凄迷。断猿落月愁何处，政在黄陵庙里啼。
题赵魏公揩痒马图
作者：虞堪
朝代：明
体裁：七言绝句

久忘爬刷向河汾，抵树摩身动晚云。千载有谁怜骏骨，展图空忆李将军。
题醉李太白图
作者：虞堪
朝代：明
体裁：五言绝句

汗漫鱼龙窟，消摇虎豹关。死生浑托醉，何独夜郎还。
题钱舜举画蚕桑图
作者：虞堪
朝代：明
体裁：古风

桑中鸣禽巧如鴂，吴娘养蚕夜不歇。暖雨寒风恼杀人，政是江南三四月。苕溪遗老白发翁，画蚕画叶摇春风。千金难买吴娘笑，故写生枝椹子红。
题陆季宏所画碧桃花
作者：虞堪
朝代：明
体裁：七言绝句

玄都观里花如雾，曾弄参差引凤还。几度春风开劫外，不随流水到人间。
题陆季宏画碧桃花
作者：虞堪
朝代：明
体裁：五言绝句

飞去三千里，开过几劫春。此言谁解得，还汝日东人。
题陈慎独所画寒林竹树图
作者：虞堪
朝代：明
体裁：七言绝句

为嗟玉树埋黄土，见画题诗即断魂。健笔清真如宿昔，满林烟月对黄昏。
题陈慎独画
作者：虞堪
朝代：明
体裁：五言绝句

菉竹在坡陁，兼葭隔洲渚。咫尺雨中秋，披图谩愁予。
题陈慎独竹树图
作者：虞堪
朝代：明
体裁：七言绝句

不是高年慎独翁，谩凭图画看幽丛。石边竹树生寒碧，好在萧条破墨中。
题陈昌言水月斋梅影图
作者：虞堪
朝代：明
体裁：七言绝句

水月光中作净观，墨痕何事写团团。要知无色无香界，不著冰霜袭袂寒。
题陈松巢画
作者：虞堪
朝代：明
体裁：五言律诗

秋山殊可爱，画此似匡庐。九叠青厓峻，万株红树疏。笋舆陶令入，莲社远公居。何日风尘静，松巢好读书。
题陶靖节赋诗像
作者：虞堪
朝代：明
体裁：七言绝句

归来不负酒并琴，幽鸟南山伴好吟。一自卷中书甲子，钓璜千古不同心。
题青山白云
作者：虞堪
朝代：明

幽人卧春晓，四山云气迷。闭门□□□，叫杀护林鸡。人家青树合，僧寺白云封。谁共诗翁坐，夕阳听晚钟。我爱山中住，山中秋复春。白云长罨户，来往断无人。窅窅一带山，沈沈万林树。著我静者心，独得看云趣。
题青山白云·其一
作者：虞堪
朝代：明
体裁：五言绝句

幽人卧春晓，四山云气迷。闭门□□□，叫杀护林鸡。
题青山白云·其三
作者：虞堪
朝代：明
体裁：五言绝句

我爱山中住，山中秋复春。白云长罨户，来往断无人。
题青山白云·其二
作者：虞堪
朝代：明
体裁：五言绝句

人家青树合，僧寺白云封。谁共诗翁坐，夕阳听晚钟。
题青山白云·其四
作者：虞堪
朝代：明
体裁：五言绝句

窅窅一带山，沈沈万林树。著我静者心，独得看云趣。
题顾定之二筱
作者：虞堪
朝代：明
体裁：六言诗

匪阘翣之老稚，伊飞翻之羽翘。戾九天之披拂，迟一气之扶摇。
题顾定之画出墙竹
作者：虞堪
朝代：明
体裁：五言绝句

莫笑虎头痴，偏怜凤尾垂。粉墙遮不断，翠雨湿多时。
题顾定之竹
作者：虞堪
朝代：明
体裁：古风

录事官常州，政是太平日。想得凤凰枝，掀髯挥彩笔。直节应承雨露恩，五色芝云护子孙。而今飞向闽南去，摇荡春风化墨痕。
题黄道人画
作者：虞堪
朝代：明
体裁：七言绝句

垢面野人头似雪，画山应复画衡茆。几株五老峰前树，个个如云可结巢。
飞云楼春夜会饮联句
作者：虞堪
朝代：明
体裁：五言排律

楼外雨萧骚，如何慰寂寥。画阑昏正倚，朱履夜从招。公子开东阁，先生莫后邀。熊徵恊吕望，凫舄伫王乔。自尚虞卿璧，谁吹伍子箫。玉壶承酒酌，银叶藉香烧。亹亹襟怀豁，飘飘气宇骄。过秦人罕论，识赵客难撩。文脉如泉涌，词源若海潮。每歌青玉案，长想赤阑桥。就醉翻金缕，相期折翠条。烟霞同啸傲，汗漫及渔樵。酒胜春衫薄，诗成蜡蠋销。悠扬通蹀梦，瘦损过蜂腰。最喜相邻近，惟怜失路遥。幸因投契谊，何以答琼瑶。瑟瑟低檐溜，冥冥动斗杓。结欢得知己，端不负春宵。
鹤瓢
作者：虞堪
朝代：明
体裁：古风

青城黄仙师，四海遍行脚。东观沧溟万里馀，到时两鬓秋萧索。手中常持一鹤瓢，言是太古开花萼。偃蹇浑无斧凿痕，分明洞有烟霞烁。青田一种至今无，溟渤昆崙任抄掠。一从箕泉遭弃置，便向华表为栖托。自入行囊不计春，长悬日月同飘泊。弹丝或奏太古调，只与此瓢相对酌。醉将北斗挽天潢，肯把此瓢分两勺。君不见伯牙绝弦无知音，卞和献璞遭残虐。世间俗子眼眵瞎，有耳徒能听管籥。安知老大葫芦生，小摘乾坤自成噱。林屋洞口种橘李，山人平生读书得真乐。自是西周老聃姓，抱一冲虚岂彫琢。仙翁亦是无怀民，大道迥出羲皇若。禹穴南来一邂逅，握手谈笑如识昨。许以此瓢今可遗，临别要即重然诺。谢之拂袖去，意若全落魄。山人得之不敢却，左悬右佩贮灵药。有时挂向青崖间，脱屣扪萝坐盘礴。月明辽海夜生寒，梦绕秋空双足躩。迩来作者歌鹤瓢，竞说山人瓢不恶。长歌短句我亦有，雨露云烟讵穿凿。我歌不凿瓢愈奇，山人之名愈充扩。李山人莫惊愕，我亦青城丈人客。昔年西来觉丘壑，几回晞发太华颠，至今尚负山中约。瓢乎瓢乎尔知否，一夕风高起朔漠，潇湘洞庭木叶落。尔今不蔓纵为瓢，徒向人间受缠缗，何当从今只化鹤。何当从今只化鹤，为我戛然飞鸣一万里，长风浩浩翔寥廓。
鼓枻
作者：虞堪
朝代：明
体裁：五言律诗

兰枻鼓清流，独悲江上秋。屈生常悃款，渔父亦迟留。斑竹涵清泪，沧江没白鸥。钓竿斯可寓，随意泊吾舟。
龙眠居士画马歌
作者：虞堪
朝代：明
体裁：古风

龙眠居士画六马，神妙不在曹韩下。始信天闲有六龙，毛骨奇权汗流赭。凤头锦膊狮子花，雄俊岂待奚奴誇。腾霜叱拨好头赤，驭气竞欲追风沙。超骧一个玉蝴蝶，蹄如踣铁眼赫赫。直恐翩翩便飞去，一点春风正扬鬣。君不见宁王画马花萼楼，四海八荒无事秋。玉面之骢忽变化，开元天子爱之亦莫留。乃知龙媒矫矫不世出，自是龙池飞霹雳。汉家封疆既混一，天马西来劳贡锡。海宇清平忘战敌，呜呼海宇清平忘战敌。
太和山歌
作者：虞大雅
朝代：明
体裁：古风

太和之山高插天，虚危堕地知何年。鲸鳌割断万丈壁，雾雨洗出千枝莲。仰看固信嵩华小，俯视岂独均房连。紫霄台殿北崦外，元武旌旗南斗前。薜荔为衣草为履，凌烟斲雾皆群仙。或驯猛虎笑嘻嘻，或翳紫凤来翩翩。柔兆摄提格子月，远承王命祠其巅。元酒虽同涧蘋荐，宝翰金砻苍壁镌。初寻龙湫历烟岛，稍纡鹤冢行芝田。白云漃傍晚萝弱，红叶绝类春光妍。欲杖青枝烛径洞，恐触虹气冲星躔。匏笙明日载黄鹄，浩歌写入凌云篇。
咏竹
作者：虞嫄
朝代：明
体裁：七言绝句

自矢贞心古井泉，清寒彻骨自堪怜。相看岁暮青青色，历尽冰霜戴一天。
咏菊
作者：虞嫄
朝代：明
体裁：七言绝句

移种春苗爱护周，柴桑无主为谁秋。寒芳甘抱枯枝萎，羞坠飘风逐水流。
万历乙未正月十五日莲池大师受缁白之请诣南屏山弘演圆觉了义经三月四日圆满恭送还山成五言排律四十韵用元和体
作者：虞淳熙
朝代：明

身倚南屏隐，心将宗镜传。杖藜过净寺，开藏惜残编。幸得多人写，欣看万卷全。阐扬须大士，弘演忆先贤。谁继永明日，遥赡回耀天。如公甘让席，杨尹肯辞筵。同谒云栖祖，期闻《圆觉》诠。沿江入山拜，投地掩泥虔。交口勤三请，陈辞具十缘。逗机如有待，应供岂虚延。方丈都生草，圆袍见性莲。他山并芜秽，此地绝腥膻。但值狮扬麈，何愁鸠化鹯。况师渝六十，应早利三千。近赴王城请，新安佛国禅。赤栏荣树覆，金榜杂花鲜。门外貂珰侍，床前缨緌连。藩司作屏翰，关令望神仙。广护伽蓝大，深居兰若坚。师来上元节，人庆下生年。顿启神通藏，俄倾吴市廛。城东老母出，贫里病儿前。戢戢鱼头密，纷纷猿臂牵。旧僧仍落发，故友愿齐肩。共趁山钟晓，争观慧日悬。莫须疑看杀，耐可厌胡缠。立雪僧腰没，瞻风客履穿。贞明釜犹小，香积突常烟。剥落黄妃木，干枯圆照泉。龙归偏坐蜕，蛇去敢留涎。张果乘驴至，天王入梦怜。虎除不净肉，宫购放生渊。既阐诸经旨，还滋众福田。孰参裴相侣，我听伯牙弦。返棹辞余粟，临行散衬钱。白云披坏衲，明月照空船。推费天人力，高同佛祖眠。铜轮元誓取，宝地向争先。他日新笺就，重宣净土篇。知为不请友，转觉一音圆。
中秋西湖社集分韵得齐字一百韵
作者：虞淳熙
朝代：明

白月青莲社，文星远聚奎。长庚秋映桂，太乙夜分藜。峦色三台紫，峰形九曜低。金牛须会女，张鹿不躔氐。明圣依才子，清光鉴羿妻。占应传太史，道或问王倪。虎观高呈瑞，明堂上布缇。闵吴通寄象，汉魏忘筌蹄。反坫提牛耳，流芳抉麝脐。坛中夸倚马，云外唤驱鸡。士行标银管，朋簪合玉笄。葱裾看楚楚，珠履亦媞媞。各上登仙舫，都升取月梯。当筵虹气绕，摇笔日华迷。多尔词连郢，偏予懒似嵇。空山知隔世，幽径不成蹊。人语惊同狖，仙方未化羝。疏狂憎眼白，沉瘵恨形黧。剑匣还诸将，诗囊脱小奚。书将焚石砚，药每进刀圭。月殿俄招入，瑶田忽梦犁。中秋张宝镜，大睡揭金鎞。放舸飞青雀，横霄截素霓。篁开天浩荡，萍集水排挤。乍见欢初识，重逢意转凄。艺林聊逐鹿，皇路恐歌骊。特达罗璋玉，尘挨侧甑窐。肯来非偃蹇，早至任提撕。贯斗抛槎蘖，凌云舍曲枅。时情讥廓落，交道愿深缔。便附追风骥，惭为尺泽鲵。逍遥出严户，唱和沸螗？。竞说船邀客，翻成车载鼷。芙蓉差薛荔，萧艾杂丹荑。东鄮瞻眉彩，西吴让齿齯。幔亭来羽服，桂艇隐芳袿。玉俎红虬脯，雕盘苍鹿臡。牵丝和藕汁，腾馥脍橙齑。绝粒杯余，长斋匕进篽。祥风欣习习，吉事正折折。商祝烧罾缴，西慈折箭錍。列笾仍割席，净几复吹軿。佛大三灾离，王明五福禔。无天飞羽爵，有室贮空㼰。茶灶烟留浦，行厨火照烓。菰香登碧沚，芹冷到青泥。享共伊蒲馔，希传芝术畦。冲风穿绮縠，击浪碎玻璃。荇乱沉云绿，芦寒觉雨澌。锦塘飞盖荫，绣陌紫骝嘶。醉客争呼雉，渔童巧置罤。遥江闻白马，隔叶尚黄骊。渔市忘暄杂，村家想勃溪。桥车迎藓合，墩酿带花赍。游侠夸银勒，婵娟敛象篦。荷枯愁委盖，杨老叹生稊。兰桨金沙倚，花门翠袖携。笑陈青玉案，齐拍白铜鞮。彩烛融珠凤，红英拥木犀。儿童窥野竹，乐部戏园梨。越调时分队，游缰半倚籥。主人犹按节，年少慢相诋。朗阁明朱黛，深岩答鼓鼙。优昙停佛曲，烟树倏乌啼。轮转清虚府，光含桃李堤。辉辉掩蟾兔，皛皛误凫鹥。露重沉丹幌，绳移揽赤绨。中宵捐梦寐，午夜失昏黳。藻艳开笺素，锋寒莹祼鹈。玄珠投赤水，毫相涌招提。极浦回霜练，高亭覆雪膋。孤山迷放鹤，鹿苑恍惊麑。榆白金天晓，枫青霁色䘛。夜光仍结佩，流火复生锑。斜汉倾幽渚，凉云锁碧闺。芸来台上妾，娥影水中总。纷逐乘鸾伎，闲销吐穗猊。锦心人共剖，月胁孰能刲。韵借吴仙谱，歌分子建题。家家丽东壁，小小忆南齐。伐木思嘤啭，编苕类滑稽。雅宜师杜甫，险欲逼昌黎。大笑方为道，知雄未是溪。喜新硎发刃，难解佩多觿。结好鱼投水，逃名蚋厌醯。情偏采菖罝，嗜僻味鲜蠵。不道攒眉入，虚疑闭户栖。神交宁强比，调叶岂终暌。气合肩差并，诗成手互批。敢攀龙振翼，愧杀马奔沴。游倦吟劳止，形疲唱简兮。同人那可避，上帝讵方侪。直是烟霞病，何缘福禄膍。积香欣受饭，攻玉且收䃜。水宿离鸥鹭，山栖混鳖鴺。归林石齿齿，反驾草萋萋。回首怜争长，飞神拟上跻。少微盟已定，身隐大湖西。
中秋西湖社集分韵得齐字一百韵
作者：虞淳熙
朝代：明
体裁：古风

白月青莲社，文星远聚奎。长庚秋映桂，太乙夜分藜。峦色三台紫，峰形九曜低。金牛须会女，张鹿不躔氐。明圣依才子，清光鉴羿妻。占应传太史，道或问王倪。虎观高呈瑞，明堂上布缇。闵吴通寄象，汉魏忘筌蹄。反坫提牛耳，流芳抉麝脐。坛中夸倚马，云外唤驱鸡。士行标银管，朋簪合玉笄。葱裾看楚楚，珠履亦媞媞。各上登仙舫，都升取月梯。当筵虹气绕，摇笔日华迷。多尔词连郢，偏予懒似嵇。空山知隔世，幽径不成蹊。人语惊同狖，仙方未化羝。疏狂憎眼白，沉瘵恨形黧。剑匣还诸将，诗囊脱小奚。书将焚石砚，药每进刀圭。月殿俄招入，瑶田忽梦犁。中秋张宝镜，大睡揭金鎞。放舸飞青雀，横霄截素霓。篁开天浩荡，萍集水排挤。乍见欢初识，重逢意转凄。艺林聊逐鹿，皇路恐歌骊。特达罗璋玉，尘挨侧甑窐。肯来非偃蹇，早至任提撕。贯斗抛槎蘖，凌云舍曲枅。时情讥廓落，交道愿深缔。便附追风骥，惭为尺泽鲵。逍遥出严户，唱和沸螗�。竞说船邀客，翻成车载鼷。芙蓉差薛荔，萧艾杂丹荑。东鄮瞻眉彩，西吴让齿齯。幔亭来羽服，桂艇隐芳袿。玉俎红虬脯，雕盘苍鹿臡。牵丝和藕汁，腾馥脍橙齑。绝粒杯余，长斋匕进篽。祥风欣习习，吉事正折折。商祝烧罾缴，西慈折箭錍。列笾仍割席，净几复吹軿。佛大三灾离，王明五福禔。无天飞羽爵，有室贮空㼰。茶灶烟留浦，行厨火照烓。菰香登碧沚，芹冷到青泥。享共伊蒲馔，希传芝术畦。冲风穿绮縠，击浪碎玻璃。荇乱沉云绿，芦寒觉雨澌。锦塘飞盖荫，绣陌紫骝嘶。醉客争呼雉，渔童巧置罤。遥江闻白马，隔叶尚黄骊。渔市忘暄杂，村家想勃溪。桥车迎藓合，墩酿带花赍。游侠夸银勒，婵娟敛象篦。荷枯愁委盖，杨老叹生稊。兰桨金沙倚，花门翠袖携。笑陈青玉案，齐拍白铜鞮。彩烛融珠凤，红英拥木犀。儿童窥野竹，乐部戏园梨。越调时分队，游缰半倚籥。主人犹按节，年少慢相诋。朗阁明朱黛，深岩答鼓鼙。优昙停佛曲，烟树倏乌啼。轮转清虚府，光含桃李堤。辉辉掩蟾兔，皛皛误凫鹥。露重沉丹幌，绳移揽赤绨。中宵捐梦寐，午夜失昏黳。藻艳开笺素，锋寒莹祼鹈。玄珠投赤水，毫相涌招提。极浦回霜练，高亭覆雪膋。孤山迷放鹤，鹿苑恍惊麑。榆白金天晓，枫青霁色䘛。夜光仍结佩，流火复生锑。斜汉倾幽渚，凉云锁碧闺。芸来台上妾，娥影水中总。纷逐乘鸾伎，闲销吐穗猊。锦心人共剖，月胁孰能刲。韵借吴仙谱，歌分子建题。家家丽东壁，小小忆南齐。伐木思嘤啭，编苕类滑稽。雅宜师杜甫，险欲逼昌黎。大笑方为道，知雄未是溪。喜新硎发刃，难解佩多觿。结好鱼投水，逃名蚋厌醯。情偏采菖罝，嗜僻味鲜蠵。不道攒眉入，虚疑闭户栖。神交宁强比，调叶岂终暌。气合肩差并，诗成手互批。敢攀龙振翼，愧杀马奔沴。游倦吟劳止，形疲唱简兮。同人那可避，上帝讵方侪。直是烟霞病，何缘福禄膍。积香欣受饭，攻玉且收䃜。水宿离鸥鹭，山栖混鳖鴺。归林石齿齿，反驾草萋萋。回首怜争长，飞神拟上跻。少微盟已定，身隐大湖西。
仿杜工部同谷七歌
作者：虞淳熙
朝代：明

有客有客吟泽畔，短墙缺岸蓬蒿乱。妖鱼拨剌白蛇横，横皮塔下无昏旦。我生胡为在旷野，盲风夜号尘满案。鹿门无妻獠奴走，皮骨空留肠已断。呜呼一歌兮思傍徨，高天为我零寒霜。鹞子坞寒山鬼行，有冢累累黄蒿平。往年拾骨方家峪，携母就父同隹城。朝廷虽颁两道敕，尘车茅车空有名。幽宅一闭不复晓，梦中往往疑平生。呜呼二歌兮歌似哭，白杨瑟瑟悲风木。六月六日夜飞电，坐草畏风不敢扇。我行呼妹炊兰汤，浴弟盆中看婉娈。长大有才实倍我，学字磨穿青铁砚。口绝盐醯耻共牢，相随南北常相见。怜我无依在我傍，寒原幽谷同贫贱。呜呼三歌兮歌乐饥，鹡鸰鸿雁霜洲飞。大妹哭夫城东隅，小妹哭夫海昌庐。城隅泪干海昌湿，新鬼旧鬼争冥途。买舟昨日吊新鬼，雉经暑月无完肤。牵衣顿足相向哭，弟妹失声眼尽枯。三年不见语音改，是耶非耶灯前呼。可怜头上榛半尺，良人一掷簪珥无。呜呼四歌兮转凄切，野田水涩寒声咽。雄雉单飞两雌死，大夫归来哭内子。杨家孤坟草萧萧，李家灵衣风靡靡。去岁长安笑语喧，今年晙帐烟尘委。霞帔新裁翟冠好，芳魂不去惊犹视。呜呼五歌兮意难陈，鼓盆欲下还逡巡。有女有女寄外家，伶仃飘泊空如花。采得双柑不忍食，索人远过投阿爷。陶令多情中郎苦，一形一影西日斜。愿汝出门鼓琴瑟，不愿去国悲胡笳。呜呼六歌兮音转细，晦日无光掩青桂。白白袒免头上绕，两度三号哭年少。长夜幽林叹一声，山鸟惊飞虎伥叫。千里提携多苦辛，十年梦寐空啼笑。病骨棱层影渐销，莼香何日生秋庙。呜呼七歌兮歌正哀，操戈挥日登荒台。
仿杜工部同谷七歌·其一
作者：虞淳熙
朝代：明

有客有客吟泽畔，短墙缺岸蓬蒿乱。妖鱼拨剌白蛇横，横皮塔下无昏旦。我生胡为在旷野，盲风夜号尘满案。鹿门无妻獠奴走，皮骨空留肠已断。呜呼一歌兮思傍徨，高天为我零寒霜。
仿杜工部同谷七歌·其七
作者：虞淳熙
朝代：明

白白袒免头上绕，两度三号哭年少。长夜幽林叹一声，山鸟惊飞虎伥叫。千里提携多苦辛，十年梦寐空啼笑。病骨棱层影渐销，莼香何日生秋庙。呜呼七歌兮歌正哀，操戈挥日登荒台。
仿杜工部同谷七歌·其三
作者：虞淳熙
朝代：明

六月六日夜飞电，坐草畏风不敢扇。我行呼妹炊兰汤，浴弟盆中看婉娈。长大有才实倍我，学字磨穿青铁砚。口绝盐醯耻共牢，相随南北常相见。怜我无依在我傍，寒原幽谷同贫贱。呜呼三歌兮歌乐饥，鹡鸰鸿雁霜洲飞。
仿杜工部同谷七歌·其二
作者：虞淳熙
朝代：明

鹞子坞寒山鬼行，有冢累累黄蒿平。往年拾骨方家峪，携母就父同隹城。朝廷虽颁两道敕，尘车茅车空有名。幽宅一闭不复晓，梦中往往疑平生。呜呼二歌兮歌似哭，白杨瑟瑟悲风木。
仿杜工部同谷七歌·其五
作者：虞淳熙
朝代：明

雄雉单飞两雌死，大夫归来哭内子。杨家孤坟草萧萧，李家灵衣风靡靡。去岁长安笑语喧，今年晙帐烟尘委。霞帔新裁翟冠好，芳魂不去惊犹视。呜呼五歌兮意难陈，鼓盆欲下还逡巡。
仿杜工部同谷七歌·其六
作者：虞淳熙
朝代：明

有女有女寄外家，伶仃飘泊空如花。采得双柑不忍食，索人远过投阿爷。陶令多情中郎苦，一形一影西日斜。愿汝出门鼓琴瑟，不愿去国悲胡笳。呜呼六歌兮音转细，晦日无光掩青桂。
仿杜工部同谷七歌·其四
作者：虞淳熙
朝代：明

大妹哭夫城东隅，小妹哭夫海昌庐。城隅泪干海昌湿，新鬼旧鬼争冥途。买舟昨日吊新鬼，雉经暑月无完肤。牵衣顿足相向哭，弟妹失声眼尽枯。三年不见语音改，是耶非耶灯前呼。可怜头上榛半尺，良人一掷簪珥无。呜呼四歌兮转凄切，野田水涩寒声咽。
十月十七夜泛二首
作者：虞淳熙
朝代：明

尘市千人梦，明湖一舸飞。宾鸿纷对语，顾兔淡忘归。难得芙蓉醉，生憎葑草肥。独游开浑沌，寺寺掩松扉。收拾游人去，还予玉一轮。两湖成独往，十月夜寻春。野鸭呼名急，惊鱼掷浪频。莼烟分桂棹，直拟犯星辰。
十月十七夜泛二首·其一
作者：虞淳熙
朝代：明

尘市千人梦，明湖一舸飞。宾鸿纷对语，顾兔淡忘归。难得芙蓉醉，生憎葑草肥。独游开浑沌，寺寺掩松扉。
十月十七夜泛二首·其二
作者：虞淳熙
朝代：明

收拾游人去，还予玉一轮。两湖成独往，十月夜寻春。野鸭呼名急，惊鱼掷浪频。莼烟分桂棹，直拟犯星辰。
古寿宫歌
作者：虞淳熙
朝代：明

献陵当年筑寿宫，君王鞭石走石工。马舆朝来还暮入，往来八骏如回风。死生昼夜须臾在，霹雳一声辞大内。遗舄人疑黄帝弓，自敛金衣抟大块。不将玉斧修天门，不引玉液通天源。营骨炼形水银海，至今龙蛰明珠浑。何当疾雷飞猛雨，雨淋龙髯小臣负。昔日殷勤筑夜台，于今直是冲霄路。便使神孙一见之，削平五岳作丰碑。金轮捶碎风轮坠，泉上宫中万丈旗。君不见祥子岭西金银阙，不日灵台穿月窟。愿将万寿祝尧年，穷卒两河归白骨。
哭许阿大灵长
作者：虞淳熙
朝代：明
体裁：古风

病眼昏如雾，变雨洒絜霖。闻子畀过门，椎枕一声哭。龙井张春筵，送客仰华屋。长揖辞此世，云返下宫宿。折腰幸归来，一折竟就木。呜呼五十年，与子频征逐。清狂混酒人，长呗疑祠祝。攫取法书跳，嘲谑文园朴。久染长安尘，常携永安仆。遇我简通室，因叙情初熟。泮宫总角游，萧寺同几读。朝夕数茎齑，瓮飧半升谷。阿二提食櫑，阿十捧书牍。家贫苦兄弟，世事伤翻复。我出逢眼白，子归只头秃。不如阿二仙，不闻阿十睦。尊生老隐山，宛死人入屋。平生书画船，倏尔冲风覆。藻火洗欲尽，琴瑟调难伏。有口懒歌鸰，无心先赋鵩。忆我初第时，暴病刀刺腹。子来扶掖我，夜起至五六。悲子不及药，魂飞胡太速。相贫知己多，以兹泪簌蔌。念子学书来，退笔有几簏。千秋翰墨林，定莅钟王族。米颠邀许颠，须生众香国。合掌绕莲花，往日曾肃穆。莫念德生儿，其叔非痴叔。神饮覆十杯，且享夜台福。若见长庚星，慎莫假踏踧。暂作《升天行》，借他双白虎。昔者毗山社，三人好奇服。子初名木孺，若木光煜煜。授我长孺印，调笑词坛伯。胡家第三郎，三孺自品目。文鼎两趾倾，踆乌双足缩。腾踔大地间，偃蹇惟我独。夔行拟何之，揽涕空盈掬。
哭许阿大灵长
作者：虞淳熙
朝代：明

病眼昏如雾，变雨洒絜霖。闻子畀过门，椎枕一声哭。龙井张春筵，送客仰华屋。长揖辞此世，云返下宫宿。折腰幸归来，一折竟就木。呜呼五十年，与子频征逐。清狂混酒人，长呗疑祠祝。攫取法书跳，嘲谑文园朴。久染长安尘，常携永安仆。遇我简通室，因叙情初熟。泮宫总角游，萧寺同几读。朝夕数茎齑，瓮飧半升谷。阿二提食櫑，阿十捧书牍。家贫苦兄弟，世事伤翻复。我出逢眼白，子归只头秃。不如阿二仙，不闻阿十睦。尊生老隐山，宛死人入屋。平生书画船，倏尔冲风覆。藻火洗欲尽，琴瑟调难伏。有口懒歌鸰，无心先赋鵩。忆我初第时，暴病刀刺腹。子来扶掖我，夜起至五六。悲子不及药，魂飞胡太速。相贫知己多，以兹泪簌蔌。念子学书来，退笔有几簏。千秋翰墨林，定莅钟王族。米颠邀许颠，须生众香国。合掌绕莲花，往日曾肃穆。莫念德生儿，其叔非痴叔。神饮覆十杯，且享夜台福。若见长庚星，慎莫假踧。暂作《升天行》，借他双白虎。昔者毗山社，三人好奇服。子初名木孺，若木光煜煜。授我长孺印，调笑词坛伯。胡家第三郎，三孺自品目。文鼎两趾倾，踆乌双足缩。腾踔大地间，偃蹇惟我独。夔行拟何之，揽涕空盈掬。
屠长卿过访有所投赠次韵答之
作者：虞淳熙
朝代：明

南山逢纬真，翛然见仙骨。羡此龙鹤姿，相携入玄室。至言了不烦，大无是何物。众人祗天刑，尔独解其桎。三壬抱日明，六翩抟风疾。岂必伊竺乾，羽衣不须脱。三氏徒纷纭，端如狡兔窟。长汀负鸿包，十袭何密密。逆行迷汗漫，独往寡俦匹。误为郑圃游，商风转飗飘。闲窥小白华，中衣生海日。校书空然藜，晞发不施栉。偶发同心言，忽已交臂失。将无随通明，鄮仙礼文佛。蓬莱亦化城，在在阇耆崛。
怀净国
作者：虞淳熙
朝代：明

客有归来辞，都作莲花字。五柳珊瑚枝，三径玻璃地。天童候金门，香刍总而至。翠裓倾丹英，纷纷罗应器。翩然六铢轻，秋霞生半臂。解衣浴澄地，灵风撼仙芰。承足青玉沙，妙触各如意。空楼千乐鸣，吹演第一义。吾安进䋭歌，独笑声闻醉。极乐讵有涯，行向刀林戏。
景泰洼
作者：虞淳熙
朝代：明

合沓众山转，鸿沟界危冈。贞松心不移，偃盖覆神堂。欲蜕龙为鱼，千古以慨慷。土木骨纵横，魂来关塞长。君王奠鳌足，太史筮苞桑。宗霸救沦丧，朱火寒有光。迎驾谊何笃，覆辙戒难忘。岂无延陵心，重为亡国伤。宫门一以夺，羡门竟迷方。碧瓦易黄屋，蓬颗西山傍。杜宇啼旧埏，织乌集野棠。坤维幸勿绝，一茕得新藏。灵表扶九宫，何必厂阴房。碧血障胡尘，芊芊白草芳。高睇歌《大招》，涕泗洒衣裳。
横河打鱼行
作者：虞淳熙
朝代：明

霏霏晓雾古城低，竹压危桥渔艇迷。此时月钩不落水，大鱼小鱼争出溪。宿鹭憎人翻雪去，鹭沙尽被渔人踞。飞罾十丈浪花浮，赤脚何妨多沮洳。鱼惊迸散背尾驰，囊头戢戢交参差。老人无缘救不得，飞红斫玉糜汤池。鮹鲦泣釜沸声切，犹记芦根有残穴。后身愿复灂前濡，洒子仍忧值江鳖。魂归贝坻诉白龙，白龙鱼服泳寒风。渔人捕得燔枯处，急雨打船帆影空。
神宫监四首·其一
作者：虞淳熙
朝代：明

奉帚陵园洗白莼，若为露下倍伤神。秦宫耐可花前死，忍向秋风哭圣人。香烟遥接白云平，原上金灯夜夜明。山鬼萝衣挽秋驾，青冥有路不教行。黄花镇外拥胡兵，万马驱来山几层。难去宫中报天子，朝朝只是拜长陵。
神宫监四首·其二
作者：虞淳熙
朝代：明

比邻鹅鸭敢经过，自放牛羊满石坡。天子故应嗔不得，春来游牝更偏多。
闲适仿白氏体二首
作者：虞淳熙
朝代：明

曲阁只容膝，低床当结跏。旧衣多稳暖，小隐不繁华。四十名途绝，三千佛界赊。白莲洲上住，净土已生芽。白屋还施纷，莹莹雪不如。更开三尺牖，照我五车书。冬尽收芸草，秋来晒蠹鱼。便便一梦觉，人道孝先闾。
闲适仿白氏体二首·其一
作者：虞淳熙
朝代：明

曲阁只容膝，低床当结跏。旧衣多稳暖，小隐不繁华。四十名途绝，三千佛界赊。白莲洲上住，净土已生芽。
闲适仿白氏体二首·其二
作者：虞淳熙
朝代：明

白屋还施纷，莹莹雪不如。更开三尺牖，照我五车书。冬尽收芸草，秋来晒蠹鱼。便便一梦觉，人道孝先闾。
闻雁
作者：虞相尧
朝代：明
体裁：古风

白露下庭柯，拂拭惊衣薄。灯昏影倍亲，窗虚月易落。飞梦逐文鸳，清声拟鸣鹤。知从故里来，无书慰寥廓。
除夜感怀·其一
作者：虞相尧
朝代：明
体裁：七言律诗

一宵迎送问如何，竹报平安独寤歌。半世浮名疑画虎，全生拙计学藏螺。诗因慵懒无心祭，鬼避清狂不待傩。往事华胥空记省，五更庭燎动鸣珂。
除夜感怀·其二
作者：虞相尧
朝代：明
体裁：七言律诗

浪掷金钱卜大刀，绝裾未忍拥星旄。灌园何事营三窟，揽镜争看有二毛。短笛笑吹青玉案，斜封耻进郁轮袍。新恩雨露弘将母，折得梅花当木桃。
骆马河阻风
作者：虞相尧
朝代：明
体裁：七言律诗

四望郊墟绝暮烟，停桡踯躅路难前。杳无渔火堪呼渡，剩有鲸涛欲拍天。雨滴衾裯冰作伴，风摇樯橹夜如年。自来不得江神助，阮籍穷途岂偶然。
三峰
作者：虞谦
朝代：明
体裁：七言律诗

小峰天外耸青螺，树杪飞宫入薜萝。千日酒中风味美，三层楼上月明多。丹崖落叶如飘雨，翠崦浮云若涌波。最爱道人清似鹄，夜凉吹笛看银河。
东轩偶书
作者：虞谦
朝代：明
体裁：五言律诗

东轩日无事，俗客少相干。柳外禽声早，花间雨气寒。丹心恒自许，青眼更谁看。独爱云霄鹤，乘风奋羽翰。
丹霞真馆
作者：虞谦
朝代：明
体裁：七言绝句

华阳山里游三日，清气逼人浑欲仙。偶到丹霞亭子上，抱琴和月泻松泉。
为张都司题兰轩
作者：虞谦
朝代：明
体裁：七言律诗

华轩萧爽近岩峦，种得幽花满石坛。九畹香风春未老，一帘晴雪夜生寒。弹成古调同谁和，赋就新诗每自看。更似山阴修禊处，紫云长绕碧琅玕。
为镇上人题明秀轩
作者：虞谦
朝代：明
体裁：古风

大江从西来，遥遥几千里。谁知巨鳌簪，兀向中流起。其阴曰瓜洲，风气甚清美。舟车竞来往，百物纷聚蚁。中有古道场，胜地平若砥。崇堂閟宏奥，幽径隔尘市。上人夙好道，闭户动一纪。贞姿类松柏，安肯炫桃李。宾筵苦湫隘，新构俯江涘。出门见青山，流水度阶址。南薰日披拂，襟怀净如洗。问讯请厥名，对景足堪拟。大书揭楣间，庶用鉴行止。我来总输运，寓宿东斋里。岂惟事游衍，正要勤政理。行当觐天阙，恋恋情曷已。勉焉弘所图，肇迹自今始。
二月五日与张公迪共饮分韵
作者：虞谦
朝代：明
体裁：五言律诗

良宵有佳会，况在尔东家。已觉伤春雨，先须问杏花。青山随处好，绿竹向人斜。共爱张郎俊，才能比孟嘉。
仙居道中
作者：虞谦
朝代：明
体裁：七言绝句

一重山外一重田，十里松风十里泉。最爱小楼微雨过，有人清昼读书眠。
会稽道中
作者：虞谦
朝代：明
体裁：七言绝句

茂林修竹映飞湍，十里青山马上看。正是一年寒食候，落花吹雨不胜寒。
台州
作者：虞谦
朝代：明
体裁：五言律诗

千里东南路，孤城傍海壖。湖通溪上水，山压树头烟。地僻无征旅，民稠悉种田。喜闻军令肃，边寇息多年。
听朱太常少卿弹琴
作者：虞谦
朝代：明
体裁：古风

高堂夜静华月明，博山火暖春云生。高人膝上三尺琴，兴来一弹神鬼惊。上弦长清短清之古曲，下弦前山后山之飞瀑。恍疑天风吹下仙坛之鸣鸾，又疑神斧凿碎荆山之良玉。使人听之情思深，坐中顿觉消尘襟。百年慨仰钟子心，一洗万古淫哇音。
夜宿元阳观张大亨方台
作者：虞谦
朝代：明
体裁：古风

晓望三茅峰，暮达元阳观。出门未百里，顿觉风景换。细路厌蒙密，迸泉复凌乱。幽鸟隔林啼，惊麇入竹窜。攀危发生寒，历险胁沾汗。岧峣大峰顶，夐与尘壤判。石潭走蜿蜒，松颠巢鹤鹳。白云天际来，飞扬何浩瀚。揽之不能得，凭栏恣怡玩。方台极高爽，灵轩蔽帏幔。峰峭类簪笔，岭夷若横案。床头鍊丹处，神光烛遥汉。缅昔有高士，疏髯映修干。夙事玉海仙，架屋岩之半。度世脱纷扰，解蜕游汗漫。石室树贞碑，文彩尚昭焕。矧兹张鍊师，继事更孤岸。高怀契玄理，冲襟绝羁绊。宴诵三洞章，焚香手频盥。朝寻赤松子，暮谒洪崖伴。植行益修洁，声称动州闬。予亦慕真侣，动止寡筹算。偶尔从之游，中心乐且衎。维时秋气佳，晴旭照车幔。登览纵杯酒，尘虑豁分散。未知步虚吟，聊为挥词翰。
天台
作者：虞谦
朝代：明
体裁：七言律诗

赤城自古号名山，万丈华峰更可攀。龙送雨来归洞口，水流花落到人间。天风声度琼台鹤，夜月光生玉井丹。欲访桃源无觅处，一琴空向石梁还。
客中元夕
作者：虞谦
朝代：明
体裁：七言绝句

去年此夕宴传柑，两袖天香酒半酣。今夜客窗风又雨，可无归梦到江南。
寄南舟洽公
作者：虞谦
朝代：明
体裁：五言律诗

为爱长干寺，西林景最妍。石灯明似月，竹室小如船。地僻浑忘世，心清久悟禅。有时佳客至，相与伴云眠。
寄怀柘溪书馆
作者：虞谦
朝代：明
体裁：七言律诗

家住三茅碧涧东，怀人清思月明中。白花满地翻松雪，翠羽鸣窗和竹风。长昼不知书梦远，好春休放酒杯空。閒居诗句人争写，费尽鸾笺与笔工。
寄武林诸老
作者：虞谦
朝代：明
体裁：七言律诗

凤有高台鹤有楼，怀人千里梦悠悠。夜深酒泛梅窗月，昼静琴鸣竹院秋。海内文章新制作，江南人物旧风流。题诗寄谢诸夫子，望断碧云天际头。
崇禧宫
作者：虞谦
朝代：明
体裁：七言律诗

贞白当年馆曲林，丁公山下柏森森。每招鹤向樽前舞，时听龙来洞口吟。栗火满炉朝炼朮，松风一室夜鸣琴。客来正此开轩坐，一片浮云渡碧岑。
拟古·其一
作者：虞谦
朝代：明
体裁：古风

黄鸟鸣高树，载欣朝日明。窗下弄机女，窈窕含闺情。轻杼轧长丝，飞梭不同声。千丝寸不就，万丝尺不成。黄鸟辞我飞，别墅嘤嘤鸣。尔鸣从别去，秉梭终有程。坐待帘栊晚，无言新月生。
拟古·其二
作者：虞谦
朝代：明
体裁：古风

芙蕖开绿水，灿若云锦裳。薰风日披拂，吹面散清香。风回翠盖翻，下有双鸳鸯。鸳鸯自栖宿，荷花亦相忘。忽逢溪边女，荡桨歌悠扬。坐待霜露繁，翠羽亦高翔。空遗采莲曲，何由断人肠。
新春偶书·其一
作者：虞谦
朝代：明
体裁：古风

晨兴涉芳园，晴旭照东林。佳树蔼新绿，花间有鸣禽。临风散尘想，俯溪澄道心。归来念知已，因之发长吟。
新春偶书·其二
作者：虞谦
朝代：明
体裁：古风

端居感时驶，荏苒冬复春。修篁沐初雨，古木含苍云。物类既荣畅，吾情亦欣欣。缅然保贞素，永答覆载恩。
春晓曲
作者：虞谦
朝代：明
体裁：古风

辘轳伊轧绮窗晓，翠帏梦觉芳春好。暖云含雨浮碧空，香雾和烟湿瑶草。东风吹柳摇黄金，莺啼燕语愁人心。愁人心，向谁人说。天涯游子归未归，闭门落尽梨花雪。
晓出太平门
作者：虞谦
朝代：明
体裁：五言律诗

晓出太平门，东邻日渐暾。天光开晃朗，曙色散清温。碧汉流无极，青山势独尊。冈头古松树，雨露每承恩。
步月歌
作者：虞谦
朝代：明
体裁：古风

大风吹云碧空净，仙娥捧出瑶台镜。玉气寒凝海宇清，金波冷彻天街莹。兴来酒斟白玉童，浩歌一曲声摩空。身披紫霞氅，手把青芙蓉，飘然直上蓬莱宫。
清溪书舍为丹阳洪仲章赋
作者：虞谦
朝代：明
体裁：七言律诗

练湖南来溪水清，溪上草堂新构成。波光涨雨帘幕润，树影拂云窗户明。东皋种秫可为酒，西塞买鱼堪作羹。百年诗礼今犹在，愿尔力学传家声。
清真轩为王驸马题
作者：虞谦
朝代：明
体裁：七言律诗

禁城西畔列侯家，别有轩居静不哗。绕槛竹声鸣翠雨，隔帘云气逐飞花。锦筝按曲春行酒，宝鼎烧香夜煮茶。最爱屋头山色好，雨馀苍翠湿窗纱。
温州
作者：虞谦
朝代：明
体裁：七言绝句

翩翩征旆向南行，海上青山照眼明。昨夜芙蓉溪上雨，西风吹入棹歌声。
游东园
作者：虞谦
朝代：明
体裁：古风

閒居澹无事，琴书乐馀清。倦从南轩卧，时向东园行。疏篁含雨意，古木敷春荣。抚景恣游眺，长吟发高情。
游宜兴大涪山追和乡先生史良臣诗韵
作者：虞谦
朝代：明
体裁：五言律诗

夏日湖心寺，危栏面面通。一山都见水，万竹尽含风。石灶茶烟碧，螺杯酒晕红。胜游怀旧集，归棹夕阳中。
游白龙湖和韵
作者：虞谦
朝代：明
体裁：七言律诗

人间六月憎炎暑，我爱龙湖此日凉。停扇按歌桃叶小，举杯联话藕丝长。醉翁慷慨矜风裁，词客疏狂赏雪香。归路浮云忽相放，持篷急雨正淋浪。
游虎丘山
作者：虞谦
朝代：明
体裁：七言律诗

阖闾城外虎丘山，古塔崚嶒紫翠间。暂向溪边停画舫，谩来林下扣禅关。水流长见花开落，僧定不知云往还。最爱西岩如画里，可能无意一凭栏。
游金山
作者：虞谦
朝代：明
体裁：七言律诗

关山迢递接神州，才到南徐却暂留。月带钟声来枕上，云移山影过船头。煮茶夜汲中泠水，携酒朝登北固楼。窃禄自惭无以报，此心朝夕向东流。
游顾龙山
作者：虞谦
朝代：明
体裁：七言律诗

山横烟霭树苍苍，中有神人古道场。宝塔远连星斗出，画楼高拂凤鸾翔。林间煮酒青梅熟，雨后烹茶紫笋香。忽忆旧游三十载，梦魂飞绕白云乡。
游顾龙山为荣上人题清辉楼
作者：虞谦
朝代：明
体裁：七言律诗

岧峣飞阁倚岩阿，极目溪山乐趣多。帘捲白云生远岫，窗含明月印澄波。丹霞有客题诗去，画舫何人载酒过。几度登临归路晚，数声鸦鸟出烟萝。
游鸡鸣寺
作者：虞谦
朝代：明
体裁：七言律诗

鸡鸣山顶梵王家，竹树萧疏石磴斜。月照台前僧施食，日高亭上客烹茶。迢迢幽径通灵界，密密深关隔世哗。独倚阑干望乡邑，浮云如盖异天涯。
湖州
作者：虞谦
朝代：明
体裁：七言律诗

城临震泽水如空，天目南来地势雄。满院新凉桐叶雨，一帘清气藕花风。民生自足耕桑内，士俗犹存礼义中。追想玉堂人去远，图书零落水晶宫。
濠梁驿与卢侍郎别
作者：虞谦
朝代：明
体裁：七言律诗

淮水西来千里长，波涛汹涌日昏黄。当门绿柳是何处，隔岸青山非故乡。渔歌乍歇棹歌起，藕花半落蘋花香。明日濠梁与君别，相思两地云茫茫。
灵岩寺
作者：虞谦
朝代：明
体裁：七言律诗

来访东吴第一峰，石林高耸梵王宫。灵岩雨过千山碧，香径花飘十里红。路转长廊空响屧，客来深院喜闻钟。携琴更为凌高顶，回首姑苏夕照中。
田家晚泊
作者：虞谦
朝代：明

风磴翻危叶，霜槐出断根。过桥逢野老，倚杖候柴门。驯犬熟迎客，归鸦远认村。茅檐投晚泊，烟雾敛初昏。
画竹自题
作者：虞谦
朝代：明
体裁：古风

我昔汎东溟，拾得苍龙尾。置之怀袖中，夜夜凉风起。化为金错刀，欲剪潇湘水。只恐春雷鸣，飞上青云里。
登寿州城楼
作者：虞谦
朝代：明
体裁：七言律诗

系马重登溪上楼，白云红叶照清秋。黄河东下归淮海，翠岭南来绕蔡州。对月岂辞今夜醉，看花还忆少年游。朝天只待春正月，画舫东风过石头。
秋晓
作者：虞谦
朝代：明
体裁：五言律诗

不寐晨兴早，秋堂燕坐清。曙光欺月色，露气逼蛩声。新谷炊方熟，寒葵落又生。床头故书在，终日未忘情。
舟中
作者：虞谦
朝代：明
体裁：古风

春江雪消春水涨，画船荡漾来天上。荷花照人杨柳青，船头放歌双橹鸣。歌声渐高橹声小，水波不兴风力少。归云斜度夕阳边，青山半落沧江表。题诗远忆眉山叟，夜来白鹤忽飞来，须臾梦觉东方晓。
西湖
作者：虞谦
朝代：明
体裁：古风

西湖开凿大唐年，夹岸楼台夕照边。一镜天开浮碧玉，两峰云净出青莲。雪中杖屦寻梅客，月下笙歌载酒船，不知何处问坡仙。
过友人山居
作者：虞谦
朝代：明
体裁：五言律诗

远访幽人宅，翛翛水竹苍。石田沿陇瘦，野井傍山凉。买酒招邻曲，题诗寄草堂。向来一稚子，今见过余长。
过姑苏
作者：虞谦
朝代：明
体裁：七言律诗

画舫琴书载碧流，顺风三日到苏州。帆移杨柳堤边路，人在芙蓉水上楼。古阜龙蹲秋月照，荒台鹿走暮云收。香醪满泛鲈鱼美，卧听吴儿夜唱筹。
过湖州苕溪驿
作者：虞谦
朝代：明
体裁：五言律诗

吴兴山水窟，公馆一尘无。地势来天目，溪流入太湖。蚕成供岁用，菱熟当秋租。楼阁烟云外，犹堪入画图。
过道士王一初丹室
作者：虞谦
朝代：明
体裁：五言律诗

筑室依仙境，幽居迥不同。竹间惟养鹤，石上祇栽松。碧海三山近，瑶台万里通。鼎中丹若就，莫遣白云封。
过钱塘江
作者：虞谦
朝代：明
体裁：七言律诗

白鸟双飞下绿芜，东风吹雨客帆孤。江声暗逐潮来往，云气半随山有无。忽见沙头来翡翠，还闻海底出珊瑚。中流稳坐推篷看，绝胜高台展画图。
过高邮湖
作者：虞谦
朝代：明
体裁：七言绝句

雨馀湖上晚凉收，红藕花开白露秋。明月在天清似水，吹箫忆向洞庭游。
送人省亲
作者：虞谦
朝代：明
体裁：七言律诗

都城三月柳如烟，送客东归思惘然。太学三年红杏雨，故乡千里白云天。晓经北固花迎旆，夜泊西湖月满船。记取明年春雁过，新诗还寄锦云笺。
送友之武昌佥宪分题得鹦鹉洲
作者：虞谦
朝代：明
体裁：古风

黄鹤楼前鹦鹉洲，鹦鹉昔年来此游。如今鹦鹉在何处，闻道西飞陇山去。西飞一去竟不还，空有寒流向东注。芳草春迷南浦云，夕阳晚带西江树。送君此去登宪台，武昌一道烟尘开。还过洲上赋鹦鹉，寄与楼头黄鹤来。
送嘉禾徐照磨复任
作者：虞谦
朝代：明
体裁：七言律诗

为爱名驹产渥洼，青云材质向人誇。簿书又见参名郡，诗礼从知出故家。酒向樽前倾竹叶，春来江上折梅花。东风未忍匆匆别，回首征鸿带落霞。
送山阴王内敬之辽东
作者：虞谦
朝代：明
体裁：古风

送客东行买画船，故林三月正啼鹃。红螺香泛梨花雨，白苧晴分杨柳烟。千里征途辽海上，五更归梦越江边，夜半诗成月在天。
重阳
作者：虞谦
朝代：明
体裁：七言绝句

奉使南巡碧海头，眼惊时序急如流。无端风雨重阳节，辜负黄花又一秋。
长淮泛舟
作者：虞谦
朝代：明
体裁：古风

画船晓泛南洲渚，独客高眠悄无语。西风吹起绿塘云，卷落篷窗半江雨。雨声潇潇芦叶鸣，船头放歌沙鸟惊。隔溪遥见南山青，顺流直到垂杨汀。波光上接天冥冥，呼童烹鳞酌新酒，卧听洞箫吹月明。
长淮舟中
作者：虞谦
朝代：明
体裁：七言律诗

长淮西上水漫漫，四顾浑如碧海宽。白酒盈樽聊独酌，青山满眼共谁看。芙蓉半落秋风老，鸿雁初来暮雨寒。千里思亲归梦远，昨宵随月到长安。
闲居
作者：虞谦
朝代：明

蜜熟黄峰静，泥融紫燕忙。日停花妥艳，风过竹生香。美景追游少，中年感慨长。一樽消晚坐，乘月更移床。
青龙山道中
作者：虞谦
朝代：明
体裁：五言律诗

晚过青龙下，西风瘦马催。水从平地出，山向半空来。月冷林栖鸟，霜晴谷放梅。百年游宦客，重上凤凰台。
题东皋野人
作者：虞谦
朝代：明
体裁：古风

崇峦薄层霄，嘉树翳平陆。窗前流水声，檐下白云宿。晨兴眺东皋，时还展书读。澹然无俗营，素心良自足。
题戒上人泊云轩
作者：虞谦
朝代：明
体裁：七言律诗

万松深处一茅亭，云气萧萧岩壑清。小榻梦回晴絮暖，上方身被白衣轻。雷鸣春谷知龙化，雨过秋林辩鹤声。杖锡又从京刹住，灯传应得祖师名。
题水竹居
作者：虞谦
朝代：明
体裁：古风

若人抱贞素，种竹溪水曲。水清竹亦清，于焉结茅屋。萧然寡尘事，读书志弥笃。窗虚涵碧阴，夜静响飞瀑。凤羽激凉飙，鱼波样新渌。渴饮涧中泉，饥斸林下玉。我亦斯人俦，开图快心目。愿言一相过，秋风驾黄鹄。
题湘江竹林图
作者：虞谦
朝代：明
体裁：古风

秋风袅袅湘江曲，秋水潇潇湘水绿，湘江之人美如玉。鹧鸪时来林外啼，凤凰夜向枝头宿。我欲因之泛长江，历苍梧兮览潇湘。天高海阔白日静，九疑山色云茫茫。云茫茫，增烦吁。忽忆山中二三月，茹有紫笋食有鱼。开轩赋就淇园句，都向琅玕节上书。
题绿筠轩
作者：虞谦
朝代：明
体裁：七言律诗

尔家住在筼筜谷，曾听西窗夜雨声。彩凤归来山月上，苍虬飞动海风生。四时翠色连书幌，六月凉阴护酒觥。我亦有轩修竹里，相期同结岁寒盟。
飞云渡
作者：虞谦
朝代：明
体裁：五言律诗

晓过东关渡，飞云接渡头。衣冠迎远道，歌吹起中流。巨港通番舶，危峰压戍楼。海乡民物庶，文雅出东瓯。
龙泉道中
作者：虞谦
朝代：明
体裁：五言律诗

峰峻碧云连，松间屋数椽。引泉新作硙，叠石旧为田。林暝花飘雨，溪晴竹带烟。驱驰惊岁晚，何日遂朝天。
拟古宫词一百首（今录三十首）
作者：蜀成王
朝代：明

无语凭栏珠泪潸，双眉蹙蹙锁春山。可怜空长彤宫里，一世光阴半世闲。半掩残灯半掩明，前生薄幸在今生。凄凉最苦秋宵永，风冷阶虫伴雨鸣。静院深深昼悄然，几时好梦得扪天。此生莫恨因缘浅，还有来生五百年。鸾镜生尘十载多，羞看娇影舞婆娑。残脂剩粉无人扫，随水流来涨御河。觚棱月上晚岚空，影透房栊冷帐中。孤枕萧条魂梦断，满腮红泪湿西风。青春一去岂重来，转毂韶光日夜催。三百六旬空怅望，朱门经岁不曾开。玉露侵阶点翠苔，金波穿牖共徘徊。潜身坐倚梧桐树，待学吹箫等凤来。空有华堂十数重，等闲不复见君容。俄听玉辇声才过，恨却监宫急急封。五云高护凤楼深，风度时来断续音。楼上君王自听得，尽知合院动秋砧。睥睨鸦喧曙色明，丽谯隐隐尽钟声。各宫装束焚香候，只恐君王道院行。默默心情向阿论，纤腰瘦怯画中人。良辰美景番成恨，忘却新春与旧春。君王翌日宴长春，霖雨迷漫泞土尘。特令满宫来魇止，一时悬挂扫晴人。春景流莺语渐稀，倚窗抚景泪沾衣。廉纤微雨蒙蒙拂，零落残花片片飞。向暖嬉游笑语欢，宫官忽道过金銮。传呼声急人皆避，尽闭窗棂纸隙看。银床雨滴伴苍梧，香烬孤窗暗鸭炉。湿气生寒人迹少，紫苔重叠满金铺。粉翠沉埋岂自由，空房独守几时休。风凋叶落宫墙内，知是人间又报秋。新观玉历识正初，泰运三阳蔼帝居。御座今安圆阁子，谊中欲置女尚书。禁宫宫女三千室，多下朱帘昼掩窗。为避春光羞独见，花间恨杀蝶飞双。城外晴风卷薄尘，传言都道踏青人。繁华满目开如锦，惟此宫中不见春。绮窗垂柳影婆娑，长日花砖未肯过。六院不通人语寂，一双缡鹆巧言多。北斗阑干夜未央，金炉侍女更添香。穿窗月射鸳鸯枕，半隐灯光在小床。独卧空床倦不言，半扃疏牖面南垣。低檐雾锁黄昏候，投宿寒乌逐对喧。内池春水鸭头绿，上苑晨花猩血红。蜂蝶丛花鸳戏水，一齐著意向东风。漏残鸡唱曙光时，壁月穿花影渐移。欲画愁眉羞对镜，黄鹂飞上万年枝。宫墙西望对残霞，结阵翩飞绕暮鸦。帘幕飘摇风动处，有情双燕自归家。绿竹翛翛隔短墙，黄昏凄雨洒潇湘。梦回窗掩银釭冷，蟋蟀声中秋夜长。人人都道得神仙，那得郦阳甘谷泉。何似上阳宫监好，长门春老不知年。淅淅凄风匝凤帏，琐窗那得见晴晖。廉纤微雨侵阶湿，嗝嗝横空啄木飞。金锁重门静院空，翠华一去寂无踪。玉楼歌吹随风断，满地桐阴泣泪红。
拟古宫词一百首（今录三十首）·其一
作者：蜀成王
朝代：明

无语凭栏珠泪潸，双眉蹙蹙锁春山。可怜空长彤宫里，一世光阴半世闲。
拟古宫词一百首（今录三十首）·其七
作者：蜀成王
朝代：明

玉露侵阶点翠苔，金波穿牖共徘徊。潜身坐倚梧桐树，待学吹箫等凤来。
拟古宫词一百首（今录三十首）·其三
作者：蜀成王
朝代：明

静院深深昼悄然，几时好梦得扪天。此生莫恨因缘浅，还有来生五百年。
拟古宫词一百首（今录三十首）·其三十
作者：蜀成王
朝代：明

白雪漫漫积禁堤，夜寒宫月照玻璃。晓来宫女喧看处，扫向盘中捏狻鹥。
拟古宫词一百首（今录三十首）·其九
作者：蜀成王
朝代：明

五云高护凤楼深，风度时来断续音。楼上君王自听得，尽知合院动秋砧。
拟古宫词一百首（今录三十首）·其二
作者：蜀成王
朝代：明

半掩残灯半掩明，前生薄幸在今生。凄凉最苦秋宵永，风冷阶虫伴雨鸣。
拟古宫词一百首（今录三十首）·其二十
作者：蜀成王
朝代：明

绮窗垂柳影婆娑，长日花砖未肯过。六院不通人语寂，一双缡鹆巧言多。
拟古宫词一百首（今录三十首）·其二十一
作者：蜀成王
朝代：明

北斗阑干夜未央，金炉侍女更添香。穿窗月射鸳鸯枕，半隐灯光在小床。
拟古宫词一百首（今录三十首）·其二十七
作者：蜀成王
朝代：明

人人都道得神仙，那得郦阳甘谷泉。何似上阳宫监好，长门春老不知年。
拟古宫词一百首（今录三十首）·其二十三
作者：蜀成王
朝代：明

内池春水鸭头绿，上苑晨花猩血红。蜂蝶丛花鸳戏水，一齐著意向东风。
拟古宫词一百首（今录三十首）·其二十九
作者：蜀成王
朝代：明

金锁重门静院空，翠华一去寂无踪。玉楼歌吹随风断，满地桐阴泣泪红。
拟古宫词一百首（今录三十首）·其二十二
作者：蜀成王
朝代：明

独卧空床倦不言，半扃疏牖面南垣。低檐雾锁黄昏候，投宿寒乌逐对喧。
拟古宫词一百首（今录三十首）·其二十五
作者：蜀成王
朝代：明

宫墙西望对残霞，结阵翩飞绕暮鸦。帘幕飘摇风动处，有情双燕自归家。
拟古宫词一百首（今录三十首）·其二十八
作者：蜀成王
朝代：明

淅淅凄风匝凤帏，琐窗那得见晴晖。廉纤微雨侵阶湿，嗝嗝横空啄木飞。
拟古宫词一百首（今录三十首）·其二十六
作者：蜀成王
朝代：明

绿竹翛翛隔短墙，黄昏凄雨洒潇湘。梦回窗掩银釭冷，蟋蟀声中秋夜长。
拟古宫词一百首（今录三十首）·其二十四
作者：蜀成王
朝代：明

漏残鸡唱曙光时，壁月穿花影渐移。欲画愁眉羞对镜，黄鹂飞上万年枝。
拟古宫词一百首（今录三十首）·其五
作者：蜀成王
朝代：明

觚棱月上晚岚空，影透房栊冷帐中。孤枕萧条魂梦断，满腮红泪湿西风。
拟古宫词一百首（今录三十首）·其八
作者：蜀成王
朝代：明

空有华堂十数重，等闲不复见君容。俄听玉辇声才过，恨却监宫急急封。
拟古宫词一百首（今录三十首）·其六
作者：蜀成王
朝代：明

青春一去岂重来，转毂韶光日夜催。三百六旬空怅望，朱门经岁不曾开。
拟古宫词一百首（今录三十首）·其十
作者：蜀成王
朝代：明

睥睨鸦喧曙色明，丽谯隐隐尽钟声。各宫装束焚香候，只恐君王道院行。
拟古宫词一百首（今录三十首）·其十一
作者：蜀成王
朝代：明

默默心情向阿论，纤腰瘦怯画中人。良辰美景番成恨，忘却新春与旧春。
拟古宫词一百首（今录三十首）·其十七
作者：蜀成王
朝代：明

新观玉历识正初，泰运三阳蔼帝居。御座今安圆阁子，谊中欲置女尚书。
拟古宫词一百首（今录三十首）·其十三
作者：蜀成王
朝代：明

春景流莺语渐稀，倚窗抚景泪沾衣。廉纤微雨蒙蒙拂，零落残花片片飞。
拟古宫词一百首（今录三十首）·其十九
作者：蜀成王
朝代：明

城外晴风卷薄尘，传言都道踏青人。繁华满目开如锦，惟此宫中不见春。
拟古宫词一百首（今录三十首）·其十二
作者：蜀成王
朝代：明

君王翌日宴长春，霖雨迷漫泞土尘。特令满宫来魇止，一时悬挂扫晴人。
拟古宫词一百首（今录三十首）·其十五
作者：蜀成王
朝代：明

银床雨滴伴苍梧，香烬孤窗暗鸭炉。湿气生寒人迹少，紫苔重叠满金铺。
拟古宫词一百首（今录三十首）·其十八
作者：蜀成王
朝代：明

禁宫宫女三千室，多下朱帘昼掩窗。为避春光羞独见，花间恨杀蝶飞双。
拟古宫词一百首（今录三十首）·其十六
作者：蜀成王
朝代：明

粉翠沉埋岂自由，空房独守几时休。风凋叶落宫墙内，知是人间又报秋。
拟古宫词一百首（今录三十首）·其十四
作者：蜀成王
朝代：明

向暖嬉游笑语欢，宫官忽道过金銮。传呼声急人皆避，尽闭窗棂纸隙看。
拟古宫词一百首（今录三十首）·其四
作者：蜀成王
朝代：明

鸾镜生尘十载多，羞看娇影舞婆娑。残脂剩粉无人扫，随水流来涨御河。
春日
作者：蜀成王
朝代：明

明窗长昼独从容，单袷闲来坐暖风。朱户柳晴莺未语，闲阶苔净蚁相从。茸茸草色吟边绿，灼灼花筹酒里红。春事近来浑不管，杨花飘泊画楼东。
读基命录
作者：蜀献王
朝代：明

武皇称汲黯，近古社稷臣。卓乎天地间，百世有馀芬。宋公廊庙姿，志虑殊精纯。由来慕前烈，愿学在斯人。虽处江湖远，拟欲践臣邻。苟非尧舜道，肯向黼扆陈。尝笑贾太傅，前席对鬼神。著述累万言，所言皆归仁。为君观此书，四海属经纶。为臣观此书，有术能致君。圣贤友多闻，我亦忝嘉宾。持此以赠我，读之至夜分。抚卷再三叹，良可媲典坟。
赐方教授诗
作者：蜀献王
朝代：明

伊昔开东阁，相看眼独青。文章奏金石，衿佩睹仪刑。应世游三辅，焉能困一经。前星垂炳耀，染翰侍彤庭。闻说眼空天下士，只疑身是洛阳人。少年有学谈仁义，高论无惭问鬼神。九载之官看教育，万言诣阙听敷陈。曳裾巳在长沙日，知己相逢此志信。四十虽闻不动心，平生富贵岂能淫。屡蒙论荐来天禄，自负文章入翰林。养望也须添白发，观光仍遣教青衿。河间好古嗟予慕，多士从游爱子深。
赐方教授诗·其一
作者：蜀献王
朝代：明

伊昔开东阁，相看眼独青。文章奏金石，衿佩睹仪刑。应世游三辅，焉能困一经。前星垂炳耀，染翰侍彤庭。
赐方教授诗·其三
作者：蜀献王
朝代：明

四十虽闻不动心，平生富贵岂能淫。屡蒙论荐来天禄，自负文章入翰林。养望也须添白发，观光仍遣教青衿。河间好古嗟予慕，多士从游爱子深。
赐方教授诗·其二
作者：蜀献王
朝代：明

闻说眼空天下士，只疑身是洛阳人。少年有学谈仁义，高论无惭问鬼神。九载之官看教育，万言诣阙听敷陈。曳裾巳在长沙日，知己相逢此志信。
送希直先生还汉中诗
作者：蜀献王
朝代：明

嵋山峨峨，江水泱泱。我疆我理，俾民以康。靡言匪衣，靡善匪得。阅士孔多，我敬希直。谦以自牧，卑以自持。雍容儒雅，鸾凤之仪。有学有识，乃作乃述。追之琢之，金玉之质。侍我经筵，不倦以勤。非德不言，非道不陈。职思其归，义不可夺。采采者芹，伺教如渴。爰秣其马，爰振其衣。拜手稽首，载辞而归。昔之来也，春日迟迟。今之归也，凉风凄凄。悠悠我心，念子良苦。爰命辞臣，饮饯江浒。王道如砥，既歌且咏。八月初吉，抵于南郑。沔彼江汉，亦合而流。瞻彼岷峨，郁其相缪。心之知矣，临别缱绻。子如我思，道岂云远。岁行在子，文闱秋开。较艺至公，迟子西来。
送胡志高赴汉中兼柬方希直
作者：蜀献王
朝代：明

趣装何处去，驱车赴汉中。欣然游大郡，况复依方公。问学日盗博，道德日益隆。丈夫志远大，那肯局樊笼。他年居馆阁，步武接夔龙。胡子蜀中士，受公知更深。不惮三巴路，欲成仁者心。伊昔韩门士，籍湜蒙赏音。勖哉今胡子，愿无愧郑林。
送胡志高赴汉中兼柬方希直·其一
作者：蜀献王
朝代：明

趣装何处去，驱车赴汉中。欣然游大郡，况复依方公。问学日盗博，道德日益隆。丈夫志远大，那肯局樊笼。他年居馆阁，步武接夔龙。
送胡志高赴汉中兼柬方希直·其二
作者：蜀献王
朝代：明

胡子蜀中士，受公知更深。不惮三巴路，欲成仁者心。伊昔韩门士，籍湜蒙赏音。勖哉今胡子，愿无愧郑林。
秋日怀母
作者：行彻
朝代：明
体裁：七言绝句

不见慈闱秋信来，篱边黄菊带霜开。为怜消息无人寄，一日峰头望几回。
吴江道中与陆叔度并载晚至莺脰湖别
作者：行忞
朝代：明
体裁：五言律诗

斜日松陵道，扁舟共汝还。不期初握手，旋复动离颜。水积犹馀岸，云多莫辨山。宵来分寝处，宛在溆沙间。
天宁寺杏花
作者：袁世振
朝代：明
体裁：七言律诗

古木疏阴绿色迟，老僧坚锁最繁枝。一帘夜雨犹堪听，十里春风总不知。陌道马蹄飞雪后，鞦韆蝉影出墙时。胆瓶暂借游人看，晴霭依依上苑姿。
无题
作者：袁世振
朝代：明
体裁：七言绝句

饭罢开门看晚天，斜阳依旧送鸣蝉。回头失却从前路，徵逐香蓠三十年。
春雪山中效欧阳体
作者：袁世振
朝代：明
体裁：古风

微阳滞幽谷，未雪意先冷。夜定松吼急，衾裯暗告警。梦回畴昔在，所历犹耿耿。板床廓无帷，瓦际寒光冂。始觉土室陋，宿尘如挂绠。老婢把湿茅，雅子弄冰阱。趿屐探空林，千山同一逞。门前牛犬迹，木末乌雀影。何必侈坚卧，无干清昼永。
独酌
作者：袁世振
朝代：明
体裁：五言律诗

山晚一灯永，窗虚万籁深。持杯欣有影，入道苦为心。淅淅风来座，遥遥月转林。不知今夜梦，何以散幽襟。
白鹭巢松
作者：袁世振
朝代：明
体裁：古风

茆斋夜午鸣恶恶，云堕风翻松子落。晓看青林已白头，一片澄湖度山幕。缟衣道士爱松声，却架松枝伴月明。何事沧浪閒濯足，将雏夜夜松头宿。饥不食，泥中稻，渴不饮，石上泉。延颈伫翼向青天，摇纨曳素凌苍烟。君不见孟浩然，幅巾著雪翠微巅。又不见陶潜九月九，远树深篱人送酒。汝濆鸠雀旧有诗，海上鵁鶄人未知。儿童慎勿取雏去，白尽离人双鬓丝。
卢洲三元阁落成志喜
作者：袁业泗
朝代：明
体裁：七言律诗

银榜新题接上台，嵯峨飞阁逐江开。当年卢石人为重，此日龙沙天若回。见辟乾坤高定位，重栽桃李长新材。吾侪杖履登临暇，笑指河山气壮哉。
七夕同彭长卿中郎
作者：袁中道
朝代：明

清谈闲送可怜宵，竹户斜通宛转桥。白水青林秋澹澹，好风凉月夜萧萧。贫来冶客伤时序，老去诗人怨寂寥。惊鸟不鸣更漏静，如闻银浦弄轻潮。
三湖泛舟
作者：袁中道
朝代：明

晚风自送小船行，行过菰蒲乍有声。共指远林猎火起，不知月向此中生。
九日登中郎沙市宅上三层楼
作者：袁中道
朝代：明

满眼伤心处，谁能上此楼。林烟迷蜀道，帆影识吴舟。砚北人何在，江南草又秋。茱萸空到手，欲插泪先流。
五月十三玉泉道中
作者：袁中道
朝代：明
体裁：古风

千山万山雨忽至，大珠小珠沸溪里。此是关公洗刀雨，沾身也带英雄气。疾雷先雨雨如雾，停车且认玉泉树。志士奇穷避地时，将军血战灰心处。
入城道中
作者：袁中道
朝代：明

山北山南自隐藏，闲心又逐马蹄忙。绿禾畦里流声细，青草湖边雨气香。柳市特来寻万子，柴车到处指何郎。春深剩有繁华地，处处东风发练棠。
入村
作者：袁中道
朝代：明

出郭方知雾，登舟始辨风。水生虾眼赤，霞过雁翎红。浣渚喧游女，芦洲息钓翁。人家苍翠里，鲜艳一枝枫。
入村
作者：袁中道
朝代：明

好似催耕鸟，逢时一度来。烦心随水息，睡眼得松开。古屋深黄叶，闲窗照紫苔。今年春色晚，池上未舒梅。
再游黄鹤楼
作者：袁中道
朝代：明

买看山水兴犹清，闲逐儿童楼上行。窗外钟声大别寺，杯中堞影汉阳城。蜂连建业何曾断，浪接潇湘总未平。小艇犯涛如履地，果然水战利南兵。
再登黄鹤楼
作者：袁中道
朝代：明
体裁：七言律诗

买看山水兴犹清，閒逐儿童楼上行。窗外钟声大别寺，杯中堞影汉阳城。峰连建业何曾断？浪接潇湘总未平。小艇犯涛如履地，果然水战利南兵。
初秋三首
作者：袁中道
朝代：明

微凉宿阴林，顿觉烦暑退。登台对清池，过萤停鹤背。静夜发啸歌，邻犬数声吠。台上人正醉，池中鹤正睡。浩露渐深林，鹤惊人亦去。水气抱柴扉，林阴夜凛冽。风至如有人，芭蕉一声裂。暗暗梅花廊，残月如凝雪。
初秋三首·其一
作者：袁中道
朝代：明

微凉宿阴林，顿觉烦暑退。登台对清池，过萤停鹤背。静夜发啸歌，邻犬数声吠。
初秋三首·其三
作者：袁中道
朝代：明

水气抱柴扉，林阴夜凛冽。风至如有人，芭蕉一声裂。暗暗梅花廊，残月如凝雪。
初秋三首·其二
作者：袁中道
朝代：明

台上人正醉，池中鹤正睡。浩露渐深林，鹤惊人亦去。
初逢中郎真州
作者：袁中道
朝代：明

龙子抛残豆，鹓雏厌故枝。有官君尚弃，失路我何悲。月下诗千首，花前酒一卮。飘零终不恨，同气足相知。
别汉阳王章甫
作者：袁中道
朝代：明

粘天浊浪溅征衣，惊雁那堪两处飞。君为友朋真不薄，我亡兄弟欲何依。乌林浦上殷勤别，青草湖头痛哭归。皓首相庄无异约，入山同采首阳薇。
别陈孝廉
作者：袁中道
朝代：明

同是萧条易水年，两人幕府共床眠。山游且学邹从事，米价难支白乐天。杯里杨花胡地雪，梦中芳草锦城烟。陆郎已上班骓去，带草离离伴郑玄。
别须水部日华还朝
作者：袁中道
朝代：明

移沙取石贮轻舟，清冷何曾似宦游。春雪歌成辞郢里，梅花落尽别扬州。东风自护桓公树，明月谁登庾信楼。兄弟凋残知己别，枇杷门外泪交流。
别顾太史开雍时册封周藩取道回吴
作者：袁中道
朝代：明

细雨沾长道，垂条湿去旌。时平天使贵，官冷客装轻。泛月来沙海，踏花渡柳城。风尘还着眼，亦自有侯嬴。
南阳邸中饮同年罗子
作者：袁中道
朝代：明
体裁：七言律诗

一声残滴下疏杨，和露和烟浣客裳。驽马无心游宛洛，故人相对是潇湘。春来药裹閒花事，雨后蔬盘照酒觞。屈指罗含居渐近，丛兰开处满山香。
同减顾渚谢在杭秦京避暑天宁寺树下
作者：袁中道
朝代：明
体裁：七言律诗

槐阴竹影乱禅床，弹指飙风满院凉。乱石生云迷海岸，疾雷驱雨过江乡。奇峰忽散天如拭，晚日重来树有光。乘兴共移池上酌，藕花泣露散幽香。
同龙君超诸公游便河得桥字
作者：袁中道
朝代：明
体裁：五言律诗

率尔翻成乐，裙簪藉小舠。远林才出寺，深柳欲藏桥。明月迎团扇，流波染素蕉。偶来穿水曲，咫尺便为遥。
咏怀四首
作者：袁中道
朝代：明

大堤有垂杨，郁郁垂新绿。北风一以至，苍然换故木。四时递推迁，时光亦何速。人生贵适意，胡乃自局促。欢娱极欢娱，声色穷情欲。寂寞寄寂寞，被发入空谷。胡为逐红尘，泛泛复碌碌。陇山有佳木，采之以为船。隆隆若浮屋，轩窗开两偏。粉壁团扇洁，绣柱水龙蟠。中设棐木几，书史列其间。茶铛与酒臼，一一皆精妍。歌童四五人，鼓吹一部全。囊中何所有，丝串十万钱。已饶清美酒，更办四时鲜。携我同心友，发自沙市边。遇山蹑芳屐，逢花开绮筵。广陵玩琼花，中泠吸清泉。洞庭七十二，处处尽追攀。兴尽方移去，否则复留连。无日不欢宴，如此卒余年。大运无终尽，细柳不常灼。金樽盛美酒，郁郁胡不乐。以手摸头颅，隆隆一具骨。暂时属我身，谁知非我物。转盼忽如电，微躯戢一木。乌鸦鸣其上，青蛙叫其足。白蚁如白粲，行行相蚀驳。世道交相丧，忠义递代出。累累矜名子，祸来空叹息。事机多倚伏，藏身亦何拙。人皆种香兰，我独种荆棘。香兰有人锄，荆棘老道侧。
咏怀四首·其一
作者：袁中道
朝代：明

大堤有垂杨，郁郁垂新绿。北风一以至，苍然换故木。四时递推迁，时光亦何速。人生贵适意，胡乃自局促。欢娱极欢娱，声色穷情欲。寂寞寄寂寞，被发入空谷。胡为逐红尘，泛泛复碌碌。
咏怀四首·其三
作者：袁中道
朝代：明

大运无终尽，细柳不常灼。金樽盛美酒，郁郁胡不乐。以手摸头颅，隆隆一具骨。暂时属我身，谁知非我物。转盼忽如电，微躯戢一木。乌鸦鸣其上，青蛙叫其足。白蚁如白粲，行行相蚀驳。
咏怀四首·其二
作者：袁中道
朝代：明

陇山有佳木，采之以为船。隆隆若浮屋，轩窗开两偏。粉壁团扇洁，绣柱水龙蟠。中设棐木几，书史列其间。茶铛与酒臼，一一皆精妍。歌童四五人，鼓吹一部全。囊中何所有，丝串十万钱。已饶清美酒，更办四时鲜。携我同心友，发自沙市边。遇山蹑芳屐，逢花开绮筵。广陵玩琼花，中泠吸清泉。洞庭七十二，处处尽追攀。兴尽方移去，否则复留连。无日不欢宴，如此卒余年。
咏怀四首·其四
作者：袁中道
朝代：明

世道交相丧，忠义递代出。累累矜名子，祸来空叹息。事机多倚伏，藏身亦何拙。人皆种香兰，我独种荆棘。香兰有人锄，荆棘老道侧。
园居
作者：袁中道
朝代：明

潦草支尘事，闲僧不用邀。闻山皆欲去，爱雪只愁消。春近忙移树，溪平好作桥。诗文三百卷，全似许由瓢。
夜泉
作者：袁中道
朝代：明
体裁：诗

山白鸟忽鸣，石冷霜欲结。
流泉得月光，化为一溪雪。
太和山中杂咏
作者：袁中道
朝代：明

灵境经年入梦魂，不知何岳更称尊。山为函夏诸丘长，帝是轩辕有道孙。楚泽秦川罗下界，日兄月姊贮天门。晴空万里尘氛净，一缕卿云玉座存。
宋西宁席上作
作者：袁中道
朝代：明

林樾真无暑，追随竟夜留。荷花为麈尾，酒案代游舟。霞布依城寺，烟萦映水楼。主人多胜韵，才子汉通侯。
小竹林赠别傅叔睿
作者：袁中道
朝代：明

鹿床深处且从容，吾子风流不易逢。张绪通身如嫩柳，谢郎五字似芙蓉。月来池上花光净，雨过园林竹露浓。若使前生非大士，如何一见问空宗。
居沮漳有怀郡伯吴表海先生
作者：袁中道
朝代：明

沮漳江上作渔翁，铃阁犹迟一纸通。白社有心邀范宁，青山无路伴羊公。春风夏雨酣南国，岚字烟书遍渚宫。试看停车亲种柳，于今摇曳大堤东。
得胜门净业寺看水同黄慎轩兄弟
作者：袁中道
朝代：明

南人得水便忘忧，两日三番水际游。花露沾衣浓似雨，潭风著面冷如秋。拖莎带荇流何急，掷雁抛凫浪未休。天外画桥桥上柳，祇疑身在望湖楼。
感怀诗五首
作者：袁中道
朝代：明

步出居庸关，水石响笙竽。北风震土木，吹石走路衢。蹀躞上谷马，调笑云中姝。囊中何所有，亲笔注《阴符》。马上何所有，腰带五石弧。雁门太守贤，琵琶为客娱。大醉斫案起，一笑捋其须。振衣恒山顶，拭眼望匈奴。惟见沙浩浩，群山向海趋。夜过虎风口，马踏万松株。我有安边策，谭笑靖封狐。上书金商门，傍人笑我迂。轻帆止江涯，家山在烟雾。振衣入郭门，城池已非故。朱门涌清波，长堤亘衢路。手携门前柳，亏蔽成高树。道逢小儿子，长揖向阿父。入门眷属惊，猛犬狺狺怒。昔时携手人，大半先朝露。感旧有余悲，叹逝伤情愫。山村松树里，欲建三层楼。上层以静息，焚香学薰修。中层贮书籍，松风鸣飕飕。右手净名，左手持庄周。下层贮妓乐，置酒召冶游。四角散名香，中央发清讴。闻歌心已醉，欲去辖先投。房中有小妓，其名唤莫愁。七盘能妙舞，百啭弄珠喉。平时不见客，骄贵坐上头。今日乐莫乐，请出弹箜篌。昔时旧酒人，倾尊定酒帅。一吸百余盏，酒徒皆罗拜。是夜月如昼，大堤共于迈。狂歌若奔雷，长江吼滂湃。居民不得眠，亲党皆嗔怪。精悍在面颜，零落旧坛会。回首忆当年，咋指以自戒。凤神缘戢羽，麝走为遗香。如何英灵士，耿耿露寒芒。激芃多大韵，抟黍见颠狂。世路虽险巇，藏身亦乖方。山北与山南，白石可为粮。流连尘网中，哀哉罹祸殃。回首伍松乔，谭易析毫茫。惟有聪明泉，流水常汤汤。发言潜宝契，一室开蒙庄。书存人已往，抚卷有余伤。
感怀诗五首·其一
作者：袁中道
朝代：明

步出居庸关，水石响笙竽。北风震土木，吹石走路衢。蹀躞上谷马，调笑云中姝。囊中何所有，亲笔注《阴符》。马上何所有，腰带五石弧。雁门太守贤，琵琶为客娱。大醉斫案起，一笑捋其须。振衣恒山顶，拭眼望匈奴。惟见沙浩浩，群山向海趋。夜过虎风口，马踏万松株。我有安边策，谭笑靖封狐。上书金商门，傍人笑我迂。
感怀诗五首·其三
作者：袁中道
朝代：明

山村松树里，欲建三层楼。上层以静息，焚香学薰修。中层贮书籍，松风鸣飕飕。右手净名，左手持庄周。下层贮妓乐，置酒召冶游。四角散名香，中央发清讴。闻歌心已醉，欲去辖先投。房中有小妓，其名唤莫愁。七盘能妙舞，百啭弄珠喉。平时不见客，骄贵坐上头。今日乐莫乐，请出弹箜篌。
感怀诗五首·其三
作者：袁中道
朝代：明
体裁：古风

山村松树里，欲建三层楼。上层以静息，焚香学薰修。中层贮书籍，松风鸣飕飕。右手持净名，左手持庄周。下层贮妓乐，置酒召冶游。四角散名香，中央发清讴。闻歌心已醉，欲去辖先投。房中有小妓，其名唤莫愁。七盘能妙舞，百啭弄珠喉。平时不见客，骄贵坐上头。今日乐莫乐，请出弹箜篌。
感怀诗五首·其二
作者：袁中道
朝代：明

轻帆止江涯，家山在烟雾。振衣入郭门，城池已非故。朱门涌清波，长堤亘衢路。手携门前柳，亏蔽成高树。道逢小儿子，长揖向阿父。入门眷属惊，猛犬狺狺怒。昔时携手人，大半先朝露。感旧有余悲，叹逝伤情愫。
感怀诗五首·其五
作者：袁中道
朝代：明

凤神缘戢羽，麝走为遗香。如何英灵士，耿耿露寒芒。激芃多大韵，抟黍见颠狂。世路虽险巇，藏身亦乖方。山北与山南，白石可为粮。流连尘网中，哀哉罹祸殃。回首伍松乔，谭易析毫茫。惟有聪明泉，流水常汤汤。发言潜宝契，一室开蒙庄。书存人已往，抚卷有余伤。
感怀诗五首·其四
作者：袁中道
朝代：明

昔时旧酒人，倾尊定酒帅。一吸百余盏，酒徒皆罗拜。是夜月如昼，大堤共于迈。狂歌若奔雷，长江吼滂湃。居民不得眠，亲党皆嗔怪。精悍在面颜，零落旧坛会。回首忆当年，咋指以自戒。
懊恼曲·其一
作者：袁中道
朝代：明
体裁：乐府曲辞

扬州梦觉到如今，洛浦萧条旧锦衾。流水高山难再过，止缘同调倍伤心。
懊恼曲·其三
作者：袁中道
朝代：明
体裁：乐府曲辞

珠帘斜倚太虚盈，秋水梅花沁骨清。欲识泥人魂断处，当场一曲似春莺。
懊恼曲·其二
作者：袁中道
朝代：明
体裁：乐府曲辞

青骢白马渡江涯，剧藕晴丝满碧沙。记得大堤十字曲，穿心一道过他家。
懊恼曲·其五
作者：袁中道
朝代：明
体裁：乐府曲辞

醉馀花蕊压青鬟，饮兴风骚未易删。犹记西园明月夜，满阶花影鹿胎斑。
懊恼曲·其四
作者：袁中道
朝代：明
体裁：乐府曲辞

翩□体态似惊鸿，鹦鹉由来慧业同。默默不言能解意，可怜心曲太玲珑。
投赠太保蹇令公六首
作者：袁中道
朝代：明

三朝元老帝长城，胸贮雄边百万兵。太尉领军陪汉相，上公分陕护周京。卿云不散投戈色，夜雨犹闻洗甲声。白袷青编无一事，萧然还是旧书生。天家锁钥重渔阳，亲遣元臣镇塞荒。白羽扇中麾属国，青油幕底拜降王。莺花暖送千门雨，介胄寒生六月霜。身事累朝关社稷，中宵私语跪焚香。寒北重欣借寇君，琵琶曲里奏功勋。校书百帖高连屋，种柳千行翠入云。鲁国到门诸弟子，渔阳回席旧将军。太干销尽干戈气，闲却袁家倚马文。早年节钺便登坛，历尽羊肠几百盘。怒掷千金酋长哭，密诛三校悍兵安。梧楸局外吹毛易，剑戟林中任事难。白发老臣忧世道，艰危未必是呼韩。戟枝入树带春莺，坐看边烽雨后清。万卷每同袁伯业，千杯不让郑康成。山程易逐登临屐，月夜常闻函道声。止恐三台虚上相，尚书尺一要来迎。屹然全似鲁灵光，虎跱龙蹯狐兔藏。处世心同羊叔子，立朝岁比郭汾阳。止将文酒销戎隙，懒把笙歌贮画堂。拟报国恩归未得，梦中常到午桥庄。
投赠太保蹇令公六首·其一
作者：袁中道
朝代：明

三朝元老帝长城，胸贮雄边百万兵。太尉领军陪汉相，上公分陕护周京。卿云不散投戈色，夜雨犹闻洗甲声。白袷青编无一事，萧然还是旧书生。
投赠太保蹇令公六首·其三
作者：袁中道
朝代：明

寒北重欣借寇君，琵琶曲里奏功勋。校书百帖高连屋，种柳千行翠入云。鲁国到门诸弟子，渔阳回席旧将军。太干销尽干戈气，闲却袁家倚马文。
投赠太保蹇令公六首·其二
作者：袁中道
朝代：明

天家锁钥重渔阳，亲遣元臣镇塞荒。白羽扇中麾属国，青油幕底拜降王。莺花暖送千门雨，介胄寒生六月霜。身事累朝关社稷，中宵私语跪焚香。
投赠太保蹇令公六首·其五
作者：袁中道
朝代：明

戟枝入树带春莺，坐看边烽雨后清。万卷每同袁伯业，千杯不让郑康成。山程易逐登临屐，月夜常闻函道声。止恐三台虚上相，尚书尺一要来迎。
投赠太保蹇令公六首·其六
作者：袁中道
朝代：明

屹然全似鲁灵光，虎跱龙蹯狐兔藏。处世心同羊叔子，立朝岁比郭汾阳。止将文酒销戎隙，懒把笙歌贮画堂。拟报国恩归未得，梦中常到午桥庄。
投赠太保蹇令公六首·其四
作者：袁中道
朝代：明

早年节钺便登坛，历尽羊肠几百盘。怒掷千金酋长哭，密诛三校悍兵安。梧楸局外吹毛易，剑戟林中任事难。白发老臣忧世道，艰危未必是呼韩。
晨起
作者：袁中道
朝代：明

醉境直连梦，朦胧暗自猜。行阶方识雨，讯客始知雷。湿柳数声滴，泫花一朵开。向人曾乞竹，宜趁此时栽。
暮春长安郊游二音
作者：袁中道
朝代：明

暮春春始遍长安，杨柳青青拂水端。若似江南春太早，而今那得嫩条看。水亭箕坐两三人，湖面晶晶柳带新。夜色远来休道去，忍将白水换红尘。
暮春长安郊游二音·其一
作者：袁中道
朝代：明

暮春春始遍长安，杨柳青青拂水端。若似江南春太早，而今那得嫩条看。
暮春长安郊游二音·其二
作者：袁中道
朝代：明

水亭箕坐两三人，湖面晶晶柳带新。夜色远来休道去，忍将白水换红尘。
柳浪馆
作者：袁中道
朝代：明
体裁：五言律诗

过桥三五次，门径宛村庄。曲水缠茅屋，深杨护粉墙。雨烟荷叶净，风露稻花香。未可全无事，疏经也学忙。
梅花
作者：袁中道
朝代：明
体裁：古风

朝来花底坐，微香染清醉。清醉犹未已，冷然成佳寐。瞥见四围山，万仞真拔地。玲珑万窍空，苔文缀深翠。山径响石渠，珠泉自天坠。澹月来山腰，流波湛寒泪。途逢一高僧，邀我岩中寺。坐我白石床，语语天外事。谭锋尚未终，惊鹤一声至。依然花下人，清香来扑鼻。
正月四日紫盖道中
作者：袁中道
朝代：明
体裁：五言律诗

野客游山兴，还随春草生。近云遮马过，远树照人明。西岭眉如叠，南田掌似平。断魂零落甚，仗有道林兄。
武昌坐李龙潭邸中
作者：袁中道
朝代：明

比来三食武昌鱼，今日重留静者居。我有弟兄皆慕道，君多任侠独怜予。尊前鹦鹉人如在，楼上元龙傲不除。芳草封天波似雪，卷帘对雨读新书。
汉阳感旧
作者：袁中道
朝代：明

泊天白浪净无尘，惟有孤峦塞去津。芳草偏怜衡处士，桃花不梦息夫人。江头鼓枻机全息，汉上题襟迹已陈。屈指光阴今二纪，无情痴泪漫沾巾。
江北道中
作者：袁中道
朝代：明
体裁：五言律诗

逢僧知寺近，玩水爱溪遥。户户寻芦笋，村村入柳条。长堤随独马，夜浦话双樵。数点浇花雨，飞尘冷冷销。
江干
作者：袁中道
朝代：明
体裁：古风

读书忽已倦，冥坐虚无里。风起舟压涛，濆濆来入耳。一梦入深松，橹声复惊起。瞥见两岸山，淡冶真可喜。杨柳发嫩绿，雨后益娟美。携有虎丘茶，并饶惠泉水。闻香不见色，齿牙风诩诩。此江获此乐，上有玄真子。
海淀李戚畹园四首
作者：袁中道
朝代：明

满目尘沙塞路蹊，梦魂久已忆山栖。谁知烟水清溪曲，只在天都紫陌西。镇日浮舟穿柳涧，有时调马出花畦。到来宾主纷相失，总似仙源径易迷。沉绿殷红醉晓晖，入林花雨润罗衣。盘云只觉山无蒂，喷雪还疑水有机。遂与江湖争浩淼，可怜原隰总芳菲。何妨携襆同栖宿，烟月留人讵忍归。追随鹭羽到山阿，梓泽兰亭未许过。移得好花通柰苑，引来飞瀑似银河。微风啸彻捎云竹，轻雨香添带露荷。野逸繁华都不碍，才闻灌木又听歌。烟云才见已颠狂，把臂深林趣更长。语鸟自能清热恼，流泉端的洗尘忙。石无甲乙皆呈怪，花有新陈不断香。尺五天边饶洞府，懒随逸少问金堂。
海淀李戚畹园四首·其一
作者：袁中道
朝代：明

满目尘沙塞路蹊，梦魂久已忆山栖。谁知烟水清溪曲，只在天都紫陌西。镇日浮舟穿柳涧，有时调马出花畦。到来宾主纷相失，总似仙源径易迷。
海淀李戚畹园四首·其三
作者：袁中道
朝代：明

追随鹭羽到山阿，梓泽兰亭未许过。移得好花通柰苑，引来飞瀑似银河。微风啸彻捎云竹，轻雨香添带露荷。野逸繁华都不碍，才闻灌木又听歌。
海淀李戚畹园四首·其二
作者：袁中道
朝代：明

沉绿殷红醉晓晖，入林花雨润罗衣。盘云只觉山无蒂，喷雪还疑水有机。遂与江湖争浩淼，可怜原隰总芳菲。何妨携襆同栖宿，烟月留人讵忍归。
海淀李戚畹园四首·其四
作者：袁中道
朝代：明

烟云才见已颠狂，把臂深林趣更长。语鸟自能清热恼，流泉端的洗尘忙。石无甲乙皆呈怪，花有新陈不断香。尺五天边饶洞府，懒随逸少问金堂。
渡黄河
作者：袁中道
朝代：明

如雪寒沙千里平，猛风虽尽浪犹惊。草经青女全无色，雁过黄河别有声。骑马久无浮宅梦，倚蓬忽动荡舟情。可怜广武山常在，寂寞谁知竖子名。
游山偶与客语成句
作者：袁中道
朝代：明

逢山即便游，不必匆忙去。四十余年忙，所忙成何事。
游洪山
作者：袁中道
朝代：明
体裁：五言律诗

醒却秾华梦，来为冷石游。纡回缘绿嶂，枕藉见红楼。雪净江天静，林烟沙渚浮。倚阑神顿爽，信矣癖山邱。
游青溪同度门·其一
作者：袁中道
朝代：明
体裁：五言律诗

尽有幽栖地，堪怡草木年。逢岩思结屋，爱水欲求田。苔氎石蹊净，青螺壁影妍。飞禽不知处，犹自有樵烟。
游青溪同度门·其二
作者：袁中道
朝代：明
体裁：五言律诗

为寻孤鹤侣，閒逐老声闻。洞洒桃花墨，苔书竹叶纹。缓移康乐屐，细玩郭熙云。安得常无事，深山伴鸟耘。
游龙泉胡文定墓
作者：袁中道
朝代：明
体裁：五言律诗

长袖峰如折，寒枝翳古丘。径荒麋迹乱，阶净鹤翎留。风气有时息，松声不肯休。春王正月里，一盏酹康侯。
火神庙小饮看水·其一
作者：袁中道
朝代：明
体裁：五言律诗

作客寻春易，游燕遇水难。柳花浓没地，鸥貌静随湍。歌舞几成醉，尘沙不入澜。石桥明树里，谁信在长安。
火神庙小饮看水·其二
作者：袁中道
朝代：明
体裁：五言律诗

不敢望浮舟，聊欣漱静流。噞鱼摇碧瓦，浴鹭荡朱楼。即以观澜至，当为待月留。明朝尘照影，数息且悠悠。
灯下有感
作者：袁中道
朝代：明

几同挥麈话无生，青李何妨一寄身。越射陇游悲世路，南箕北斗叹交情。冲风中烛花难结，冻雨侵香穗不成。野老看来存古意，丹鸡白犬缔新盟。
玉泉山居
作者：袁中道
朝代：明
体裁：五言绝句

小阁枕鸣泉，青松覆峻岭。刁刁一夜风，泉声在山顶。
王龙屿绣林江阁值雪杂诗·其一
作者：袁中道
朝代：明
体裁：五言绝句

小楼枕石根，波浪溅檐瓦。游客莫凭阑，大江在其下。
王龙屿绣林江阁值雪杂诗·其三
作者：袁中道
朝代：明
体裁：五言绝句

皓然满一洲，洲畔千樯列。不见舟中人，但见舟上雪。
王龙屿绣林江阁值雪杂诗·其二
作者：袁中道
朝代：明
体裁：五言绝句

浓寒辍校书，晨酒宿颜面。隐几不成眠，静听水石战。
王龙屿绣林江阁值雪杂诗·其四
作者：袁中道
朝代：明
体裁：五言绝句

宾从亦何喜，水石亦何怒。日暮绝来舟，江心双白鹭。
琉璃桥
作者：袁中道
朝代：明
体裁：七言绝句

飞沙千里障燕关，身自奔驰意自閒。日暮邮亭还散步，琉璃桥上看青山。
由芜湖入新安道上四首
作者：袁中道
朝代：明

春水平田鹭一群，黄花陌上野香薰。若为雨霁犹屯雾，总以松多易染云。洞拂古莎来鹿女，原留新迹过山君。马蹄闲踏萧森影，夜月朝曦两不分。长途一缕蚀山腰，麇至时逢伐木樵。地僻乍存三两户，溪多何止百千桥。小园处处花相接，远望重重雪未消。半壁已惊千丈落，登峰犹自路迢迢。几回披叶与穿花，于役登临望已奢。驿路只随晴雪去，山程常被晚云遮。何村不是王官谷，到处堪为处士家。石骨鳞鳞溪练疾，故将竹筏代游槎。春鸟啼来不谙名，桃花丛里吠尨清。欲登山塔都无路，未见溪河先有声。枣叶几何人亦住，頍头直上马犹行。巉岩满目余阡陌，处处樵苏间耦耕。
由芜湖入新安道上四首·其一
作者：袁中道
朝代：明

春水平田鹭一群，黄花陌上野香薰。若为雨霁犹屯雾，总以松多易染云。洞拂古莎来鹿女，原留新迹过山君。马蹄闲踏萧森影，夜月朝曦两不分。
由芜湖入新安道上四首·其三
作者：袁中道
朝代：明

几回披叶与穿花，于役登临望已奢。驿路只随晴雪去，山程常被晚云遮。何村不是王官谷，到处堪为处士家。石骨鳞鳞溪练疾，故将竹筏代游槎。
由芜湖入新安道上四首·其二
作者：袁中道
朝代：明

长途一缕蚀山腰，麇至时逢伐木樵。地僻乍存三两户，溪多何止百千桥。小园处处花相接，远望重重雪未消。半壁已惊千丈落，登峰犹自路迢迢。
由芜湖入新安道上四首·其四
作者：袁中道
朝代：明

春鸟啼来不谙名，桃花丛里吠尨清。欲登山塔都无路，未见溪河先有声。枣叶几何人亦住，頍头直上马犹行。巉岩满目余阡陌，处处樵苏间耦耕。
由草市至汉口小河舟中杂咏二首
作者：袁中道
朝代：明

陵谷千年变，川原未可分。长湖百里水，中有楚王坟。日暮黑云生，且依龙口住。小舟裙作帆，笑语过湖去。
由草市至汉口小河舟中杂咏二首·其一
作者：袁中道
朝代：明

陵谷千年变，川原未可分。长湖百里水，中有楚王坟。
由草市至汉口小河舟中杂咏二首·其二
作者：袁中道
朝代：明

日暮黑云生，且依龙口住。小舟裙作帆，笑语过湖去。
病中漫兴八首
作者：袁中道
朝代：明

家计虽贫未夺糈，近来多病遂闲居。抚琴一室山皆响，吮墨频年草似书。自散钵斋供慧鸟，新敷盆藻护文鱼。小劳亦是调身法，雨后园蔬手自锄。山园十亩半新篁，嫁枣疏葵也似忙。岂以心灰分去住，总缘身病决行藏。空阶月洒花枝雪，静夜寒添鹤背霜。歌扇舞裙都委却，那伽妙定一炉香。青苔冷冷照柴扉，也有闲人伴息机。枣柏先生移锡至，烟波老叟掷纶归。玄言不怕知音少，碧落从来赝本稀。燕雀相逢堪自得，懒随黄鹄薄天飞。艳陨芳销春又秋，雁王鹿女共夷犹。偶穿竹叶烟中径，自坐梅花水上楼。冷石烟汀鸥鸟梦，金题玉躞蠹鱼游。亦从药裹关心后，闲却湖边小钓舟。风篁能笑亦能言，玄对经年静掩门。定里空书惩往事，老来梦哭念深恩。雄心已逐烟云散，绮习犹余笔砚存。春水桃花还有兴，一函先达武陵源。麈事何曾挂笑颦，闲时一杖步花茵。无才永定山中计，有病催成道者身。冒雪出云朝絮絮，残霞逗日夜鳞鳞。近来微有安心处，调象如今渐已驯。绿琴入匣任尘封，老去逃人兴转浓。马氏由来讥画虎，叶公原不爱真龙。闲听谷口悬雷瀑，细数山南破墨峰。知己可怜凋丧尽，盘桓空对一株松。世缘终浅道情深，况是头颅老渐侵。白社六时销晚节，《朱陵四择》悟良箴。雕沙画石他生习，点雪消冰近日心。肤骨总宜双淡漠，不妨皓首寄《珠林》。
病中漫兴八首·其一
作者：袁中道
朝代：明

家计虽贫未夺糈，近来多病遂闲居。抚琴一室山皆响，吮墨频年草似书。自散钵斋供慧鸟，新敷盆藻护文鱼。小劳亦是调身法，雨后园蔬手自锄。
病中漫兴八首·其七
作者：袁中道
朝代：明

绿琴入匣任尘封，老去逃人兴转浓。马氏由来讥画虎，叶公原不爱真龙。闲听谷口悬雷瀑，细数山南破墨峰。知己可怜凋丧尽，盘桓空对一株松。
病中漫兴八首·其三
作者：袁中道
朝代：明

青苔冷冷照柴扉，也有闲人伴息机。枣柏先生移锡至，烟波老叟掷纶归。玄言不怕知音少，碧落从来赝本稀。燕雀相逢堪自得，懒随黄鹄薄天飞。
病中漫兴八首·其二
作者：袁中道
朝代：明

山园十亩半新篁，嫁枣疏葵也似忙。岂以心灰分去住，总缘身病决行藏。空阶月洒花枝雪，静夜寒添鹤背霜。歌扇舞裙都委却，那伽妙定一炉香。
病中漫兴八首·其五
作者：袁中道
朝代：明

风篁能笑亦能言，玄对经年静掩门。定里空书惩往事，老来梦哭念深恩。雄心已逐烟云散，绮习犹余笔砚存。春水桃花还有兴，一函先达武陵源。
病中漫兴八首·其八
作者：袁中道
朝代：明

世缘终浅道情深，况是头颅老渐侵。白社六时销晚节，《朱陵四择》悟良箴。雕沙画石他生习，点雪消冰近日心。肤骨总宜双淡漠，不妨皓首寄《珠林》。
病中漫兴八首·其六
作者：袁中道
朝代：明

麈事何曾挂笑颦，闲时一杖步花茵。无才永定山中计，有病催成道者身。冒雪出云朝絮絮，残霞逗日夜鳞鳞。近来微有安心处，调象如今渐已驯。
病中漫兴八首·其四
作者：袁中道
朝代：明

艳陨芳销春又秋，雁王鹿女共夷犹。偶穿竹叶烟中径，自坐梅花水上楼。冷石烟汀鸥鸟梦，金题玉躞蠹鱼游。亦从药裹关心后，闲却湖边小钓舟。
病余偶成
作者：袁中道
朝代：明

身入膻途已二年，铜乌蓄口罢谈禅。浮名应作高官障，多病翻成静者缘。风过蔬畦交薤字，雨清石径盛苔钱。昨宵忽作家园梦，笑上车湖旧钓船。
筼筜谷署中即事
作者：袁中道
朝代：明
体裁：七言绝句

三杯薄醉拂桃笙，一枕风窗梦亦清。天气夜凉新浴后，葛蕉纨扇竹中行。
绣林阻风远望
作者：袁中道
朝代：明

雨中新柳净江头，燕子穿花立钓舟。东去湖湘多大泽，春来天地少安流。南平驿路何时尽，北渚风烟渺自愁。石壁沉沉收落日，一痕渔火动沙洲。
美人临镜
作者：袁中道
朝代：明

薤叶依稀印，香绳取次松。睡眸犹少力，酒晕不销浓。髻就山争出，眉成月又重。若非形与影，未必肯相容。
舟次宿迁闻辽左信送眷属南归示儿子祈年二首
作者：袁中道
朝代：明

北风吹水撼孤城，送子南归百感生。白首登朝逢祸乱，黑头失意过清平。尔冲涛浪还湘浦，我逐干戈走帝京。千古袁家称大族，祇缘历代有忠贞。牵衣念汝拜频频，骨肉分飞泪满巾。家值萍飘须长子，时当板荡要忠臣。驶波欲逗南归客，寒雁犹怜北去人。不似大苏迁谪日，斜川尚得侍昏晨。
舟次宿迁闻辽左信送眷属南归示儿子祈年二首·其一
作者：袁中道
朝代：明

北风吹水撼孤城，送子南归百感生。白首登朝逢祸乱，黑头失意过清平。尔冲涛浪还湘浦，我逐干戈走帝京。千古袁家称大族，祇缘历代有忠贞。
舟次宿迁闻辽左信送眷属南归示儿子祈年二首·其二
作者：袁中道
朝代：明

牵衣念汝拜频频，骨肉分飞泪满巾。家值萍飘须长子，时当板荡要忠臣。驶波欲逗南归客，寒雁犹怜北去人。不似大苏迁谪日，斜川尚得侍昏晨。
花源道中纪游并示文弱
作者：袁中道
朝代：明
体裁：古风

绿萝如篆刻，锋刀驳云雾。下临百尺潭，丹碧写练素。沿溪望前村，都似避秦处。停舟入花源，携筇临水步。桃花千树红，花深迷往路。带月石间流，夜深响瀑布。清坐憺忘归，一山滴浩露。
蒋墅晚发
作者：袁中道
朝代：明

宿病尘尘灭，新秋渐渐凉。月寒千亩湿，树暗几家藏。近岫随烟没，良苗带水香。橹柔浑不住，梦里道朱方。
蜺蕣谷暑中即事
作者：袁中道
朝代：明

只许山僧对此君，柴门久已断人群。梅花奥里孤筇至，不是寒灰是冷云。
襄中怀先兄中郎
作者：袁中道
朝代：明

五岳同游誓未忘，一藤独往泪千行。青山到处悲王粲，明月曾经照谢庄。苏岭云开浓似黛，湘江春涨沸如汤。寻思旧日经行处，鸟语花飞总断肠。
西游
作者：袁中道
朝代：明

湾环穷野径，忽到水中央。唼雨鱼儿集，梢波燕子忙。马来沙耀雪，人坐草粘香。为爱溪流急，移尊向石梁。
西陵别慎轩居士还蜀
作者：袁中道
朝代：明

霜枫如雨洒征衣，胜侣而今会渐稀。帝子已安仙客去，鹤群无主道人归。湾湾水学蚕头法，片片云呈麈尾机。不是倚门亲在舍，西陵那忍遽分飞。
访苏潜夫于小龙湖赋赠
作者：袁中道
朝代：明

畚土添花径，防湖涨柳渠。黄芦亲睡鸭，碧水伴嬉鱼。沼墨如临帖，松鳞验著书。重追宗炳迹，新筑卧游居。
诸陵月下送潘尚宝二首
作者：袁中道
朝代：明

野客无名隶奉常，朱藤皂帽踏清光。石桥印月深深雪，松鬣摇风暗暗香。官道马嘶灯火密，长陵钟动履声忙。祠臣谁带烟霞气，白发鬖鬖尚玺郎。泉声碎碎鸟关关，并马林中也自闲。一缕霜光明御道，万重枝影暗深山。笑谭皆是天人际，交谊宁居季孟间。莫叹鼎湖龙去久，丹台君是旧仙班。
诸陵月下送潘尚宝二首·其一
作者：袁中道
朝代：明

野客无名隶奉常，朱藤皂帽踏清光。石桥印月深深雪，松鬣摇风暗暗香。官道马嘶灯火密，长陵钟动履声忙。祠臣谁带烟霞气，白发鬖鬖尚玺郎。
诸陵月下送潘尚宝二首·其二
作者：袁中道
朝代：明

泉声碎碎鸟关关，并马林中也自闲。一缕霜光明御道，万重枝影暗深山。笑谭皆是天人际，交谊宁居季孟间。莫叹鼎湖龙去久，丹台君是旧仙班。
读子瞻集书呈中郎
作者：袁中道
朝代：明

登朝便与祸相粘，尘世功名到底甜。直到海南天尽处，桄榔树下忆陶潜。
赋得风林纤月落
作者：袁中道
朝代：明
体裁：五言律诗

宿鸟栖枝定，凄清趁晚凉。深林生众响，密叶酿微光。竹露萦萦滴，花渠澹澹香。楼台浓露里，薄雪在西廊。
赠别梅子马督木北上
作者：袁中道
朝代：明
体裁：诗

名士安卑官，居然有狂意。入甲岂非龙，何必垂天翅。祝融不受职，朝廷多灾异。我上救时策，官不录一字。书生徒苦心，报国恨无地。今尔督木来，勾当公家事。奔走莫云劳，小大皆朝吏。十月茱萸湾，相牵同一醉。官散束缚轻，何妨入酒肆。一倾三百杯，陶然卧垆次。万里从兹行，天风卷雪至。
述别为丘长孺
作者：袁中道
朝代：明

哀哀一孤鸿，飞急向东逝。伤哉金石交，三载乃相遇。相遇能几何，一见不复双。子尚滞西陵，我遂往銮江。銮江不忍别，复有摄山行。摄山不忍别，逐子至冶城。冶城不忍别，十日淹江头。饮子清泠酒，卧子木兰舟。酸心一夜风，举目三千路。别矣可奈何，含泪入城去。
送丘长孺南还二首
作者：袁中道
朝代：明

文人情性武人装，闹带花衫大羽囊。鬻宅典田重出塞，臂鹰牵犬复还乡。身穿通邑千人看，马度秋原百鸟藏。莫向前途久留滞，吴姬酿酒待君尝。仗君为我解愁肠，九夏销来闪电光。梵寺看花三日雨，射堂蹋月五更霜。谭宵彻晓宁辞倦，醉死重生不计场。今日飘零南北去，梦魂常绕紫游缰。
送丘长孺南还二首·其一
作者：袁中道
朝代：明

文人情性武人装，闹带花衫大羽囊。鬻宅典田重出塞，臂鹰牵犬复还乡。身穿通邑千人看，马度秋原百鸟藏。莫向前途久留滞，吴姬酿酒待君尝。
送丘长孺南还二首·其二
作者：袁中道
朝代：明

仗君为我解愁肠，九夏销来闪电光。梵寺看花三日雨，射堂蹋月五更霜。谭宵彻晓宁辞倦，醉死重生不计场。今日飘零南北去，梦魂常绕紫游缰。
郢中游春曲二首
作者：袁中道
朝代：明

总以堂堂去，何容缓缓归。隔溪莺对语，掠水燕双飞。野草香沾屐，修篁翠湿衣。山花一树好，游女采来稀。春在画桥头，殷红照碧流。几回看去马，一笑荡轻舟。夜月梨花梦，春风燕子愁。愿为原上草，岁岁藉芳游。
郢中游春曲二首·其一
作者：袁中道
朝代：明

总以堂堂去，何容缓缓归。隔溪莺对语，掠水燕双飞。野草香沾屐，修篁翠湿衣。山花一树好，游女采来稀。
郢中游春曲二首·其二
作者：袁中道
朝代：明

春在画桥头，殷红照碧流。几回看去马，一笑荡轻舟。夜月梨花梦，春风燕子愁。愿为原上草，岁岁藉芳游。
长安道上醉归
作者：袁中道
朝代：明

天街十里雾濛濛，醉后依稀似梦中。栖树寒鸦一背月，恋槽归马四蹄风。棕榈暗暗藏禅寺，铃柝沉沉护汉宫。讯罢驺人无一事，流星如火耀晴空。
闲步
作者：袁中道
朝代：明

舟居翻爱步，三里傍江斜。山雨犹藏树，溪风忽聚花。穿云闲拣石，折柳坐书沙。望望夭桃色，层城一片霞。
阻风登晴川阁予两渡游此皆以不第归
作者：袁中道
朝代：明

苦向白头浪里行，青山也识旧书生。相逢谁胜黄江夏，不死差强皛正平。天外云山金口驿，雨中杨柳武昌城。汉滨父老今安在，只合依他隐姓名。
高梁桥
作者：袁中道
朝代：明

觅寺休辞远，逢僧不厌多。一泓春水疾，十里柳风和。香雾迷车骑，花枝耀绮罗。半生尘士胃，涤浣赖清波。
麻城道中二首
作者：袁中道
朝代：明

天雨乍霁云乍折，马首诸山齐献碧。崒峍突兀何处峰，淡鸦鲜妍可怜色。长途遥遥无止息，北风夜起转愁绝。马铃当当送残日，乌鸦千点古坟侧。我有新愁写不得，山骨鳞鳞忽起脊，中间尺余马蹄迹。只道山石碎马蹄，谁知马蹄能穿石。莫言此石太辛苦，南山石阅北邙土。石深一寸土无数，马上儿郎方笑语。
黄鹤楼
作者：袁中道
朝代：明
体裁：五言排律

积雪满天地，凭栏竟日留。青山文命庙，芳草正平洲。汉净穿岩出，江雄撼郭流。蚁蜂南北市，凫雁往来舟。黄鹤名相似，丹徒迹可求。如何注水牒，讹作戴公游。
乙巳寒食
作者：袁举
朝代：明

香风吹面东方来，樱桃花发柳眼开。鸾箫声歇幽兰笑，十二楼前青爵叫。王母骑龙愁暮云，碧桃过眼三千春。北山佳城久无主，寒食心摧泪如雨。自惊发薄不胜梳，心事波摇为谁语。
款歌序·其一
作者：袁举
朝代：明

红白芙蓉照画屏，秋波如镜照娉婷。并头花似双蛾脸，一朵浓酣一朵醒。
舟过三江口
作者：袁举
朝代：明

吴淞合流三百里，一幅蒲帆挂春水。青山绕船黄鸟啼，盘回如在巴渝里。沙上游龙滴血红，风吹老鱼浪花起。凝云不流神妪哭，万古胥魂招不复。客浩歌，谁相续，栖迟零落渐离筑。思家何处问迷津，鹧鸪声里垂杨绿。
春日斋居杂书
作者：袁九淑
朝代：明

妆成出幽阁，芳径寂无哗。林润涵朝雨，窗明带曙霞。鹤栖醒酒石，鸟啄睡香花。长笑耶溪女，春风自浣纱。雨过小池绿，苔生白板扉。玄言深玉麈，幽思托金徽。远笛兼莺语，飞花趁燕归。相看贫亦好，安用泣牛衣。
春日斋居杂书·其一
作者：袁九淑
朝代：明

妆成出幽阁，芳径寂无哗。林润涵朝雨，窗明带曙霞。鹤栖醒酒石，鸟啄睡香花。长笑耶溪女，春风自浣纱。
春日斋居杂书·其二
作者：袁九淑
朝代：明

雨过小池绿，苔生白板扉。玄言深玉麈，幽思托金徽。远笛兼莺语，飞花趁燕归。相看贫亦好，安用泣牛衣。
灯词
作者：袁九淑
朝代：明

家家行乐管弦催，火树千枝向夜开。见说南邻祠太乙，笑声一片踏歌来。
钟陵行
作者：袁九淑
朝代：明

濮阳书生有仙骨，往因合与神仙匹。山头邂逅琼台姬，沉吟绣繻甲障诗。怪风裂屋天符下，采鸾谪向文箫嫁。笑携纤手归钟陵，茅茨栖隐垂古藤。书生命薄何蹇促，玉茧银钩尚堪鬻。得钱沾酒日归来，消摇取醉南山曲。以兹稍稍为人知，越玉山深好息机。相携跨虎潜踪去，更敕青霞封石扉。
闲居杂书示王孙
作者：袁九淑
朝代：明

操杵力不任，当垆心自鄙。花时掩关坐，焚香读《秋水》。长笑里俗儿，闺中相尔汝。因思安丰妇，由来卿婿古。
闲居杂书示王孙·其一
作者：袁九淑
朝代：明

操杵力不任，当垆心自鄙。花时掩关坐，焚香读《秋水》。
闲居杂书示王孙·其二
作者：袁九淑
朝代：明

长笑里俗儿，闺中相尔汝。因思安丰妇，由来卿婿古。
一封罗
作者：袁于令
朝代：明
体裁：曲

伊执性苦争。那于生有甚情。旦：他须要践盟。料严亲防范明丑：〔皂罗袍〕。老人不听。悽惶泪零。末：晴乾不走。雨天怎行旦：呸。。譬如生了一场病。
一撮棹
作者：袁于令
朝代：明
体裁：曲

休牵忆。传闻恐不的。修尺素。差人往京国探真耗。须知好消息外：说得有理。待我即刻修书差人去。只怕归去了。不及廷试。怎么处。。临轩对。只怕赶不及。末：知捷报。星飞电驰急。外还未审可得对彤墀。
一江风
作者：袁于令
朝代：明
体裁：曲

生上：意瓓珊几度荒茶饭。坐起惟长叹。记西楼唤转。声声扶病而歌。遂把红丝绾咳。。蓝桥咫尺间。谁知风浪翻。好事多磨难。
七娘儿
作者：袁于令
朝代：明
体裁：曲

外于鲁上：夜来不住灯花坠。却原来吾儿锦归。喜不能持。陶然如醉。恍然身在清都里。
七娘儿
作者：袁于令
朝代：明
体裁：曲

长安得意马蹄疾。昼归荣椿庭久违。末：愧我同登。羡伊归娶。月下人好把红丝系。
三叠引
作者：袁于令
朝代：明
体裁：曲

生上：朱楼画阁连云搆。绿覆重重杨柳。庭院恍天台。试把铜镮轻扣。
三台令
作者：袁于令
朝代：明
体裁：曲

生上介：晓风偷勒轻镳。又到平康画桥。美盻笑相招。尽看遍两行艳娇。
三段子
作者：袁于令
朝代：明
体裁：曲

老旦：素徽被拐在池家。骨如瘦柴。这苦怎挨。况闻得于郎病乖。华周杞梁妻悲噫。一声管取城崩坏。此样恩情何处买。
三解酲
作者：袁于令
朝代：明
体裁：曲

曲巷高楼疏树影。末：一路明珰翠钿。煞妖娆也。小净：蜂黄蝶粉轻盈。丑：那个姐姐开着帘看相公。生：假看珠勒垂红袖。丑：一个在那里插钗。末：倦整金钗倚翠屏。丑：什么香。〔解三酲〕生：几阵香风吹醉醒。丑：一阵烟。末小净：这是兰麝氤氲宝雾横。丑听介：那壁厢呜呜的响。生：春纤冷。想绿纱深处。小妇调笙。
上马踢
作者：袁于令
朝代：明
体裁：曲

于郎是甚缘。偏中乘鸾选。池生枉用情。天台还路远。倩女痴心。娘劝他不转。叹我老年。只要活动钱儿。那顾烟花贱。
下小楼
作者：袁于令
朝代：明
体裁：曲

病多难胜涓滴。为深情强赴席。末：开怀且莫多忧忆。试把唇儿一湿。休教负此七夕。
下山虎
作者：袁于令
朝代：明
体裁：曲

俊才美貌。梦许神交。好事多颠倒。怎禁命薄。你这里翠绕珠围。勾伊下稍旦：嗳哟。。既与于郎生死约。这番怎背了。那得古押衙施计巧。合浦珠仍返。燕归旧巢。重与仙郎吹凤箫。
不是路
作者：袁于令
朝代：明
体裁：曲

轻骑游燕。归路还投客店眠。相见生末：欣相见。今宵萍聚真堪羡生末相顾：看那人呵。神情远。眸光炯炯如摇电。舌浪滔滔似倒源。小生：同欢忭。指生介：因甚君家独泪涟。就中难辨。
东瓯令
作者：袁于令
朝代：明
体裁：曲

飘然如挟楚云游。重得话西楼。
东瓯莲
作者：袁于令
朝代：明
体裁：曲

煞薄命。枉多情。肠断东风少佩声。良宵美夜偏孤另。闷无语。谁相并。空瞻星斗数残更。管盼杀翠红乡。绮罗丛。款软话绵藤。
临江仙
作者：袁于令
朝代：明
体裁：曲

末上：白发无根愁种就。劝君及早徜徉。风流节侠满词场。尊前颜似玉。灯下语如簧。试看悲欢离合处。从教打动人肠。当筵谁者是周郎。纵思敲字句。无敢乱宫商问答照常。
临江梅
作者：袁于令
朝代：明
体裁：曲

饮酒歌骚不爱醒。漫将花鸟推评小净巾服上：〔一剪梅〕。红楼十二尽留名。东院闻筝。西院听笙。
九回肠
作者：袁于令
朝代：明
体裁：曲

曲塘西断桥烟冷。垂杨下古渡月明。人儿不至空厮等。频掠鬓。屡挑灯。凝眸似来移步影。侧耳如闻咳嗽声。心耿耿呀。外边风雨大作。天渐明了。〔三学士〕。闰一更漏鼓还侥倖。揿不住两岸鸡鸣咦。。他说道佳期当记书中句。又把旧玉重申楼上盟。这就里堪疑讶。多应是亲严禁。难道恁无情。